Cara Mudah Tanggani Masalah Insomnia Ramai Yang Tak Tahu

‘Pulau dapur’ mudahkan kerja, ketahui perkara perlu dipertimbangkan sebelum pilih reka bentuk. Dapur merupakan jantung pada sesebuah kediaman. Sebelum memasang pulau dapur, amat penting untuk anda memikirkan beberapa faktor agar pulau dapur dapat berfungsi dengan baik bagi melancarkan aktiviti harian anda ketika di dapur.

Dapur  memerlukan ruang basah untuk kerja -kerja penyediaan asas makanan seperti menyiang ikan,udang, daging, kambing, ayam. Begitu juga memotong sayur-sayuran dan lain-lain. Selalunya kerja-kerja ini agak renyah dan basah. Pastikan pergerakan anda bebas di sekeliling dapur. Bayangkan jika dapurnya kecil seperti sebuah kapal terbang tentu tidak selesa.

Tidakkah pening kepala dibuatnya terutama mereka yang masih kurang cekap ke dapur. Kini, kita bernasib baik kerana kini bahan masakan sudah pun siap di siang dan dipotong bagi mengurangkan masa orang dapur melakukan proses tersebut. Jadi dapur kita jauh lebih bersih dan terjaga.

Pun begitu salah satu unit dapur yang dilihat kini wajib ada, ialah unit pulau yang banyak membantu melancarkan pekerjaan dan aktiviti di dapur dari semua arah. Ia juga boleh dikatakan membantu menyelesaikan pelbagai tata kerja di dapur termasuk penstoran.

Tidak hairan ia dipanggil unit pulau kerana lokasinya mesti di tengah dapur. Bukan sahaja memudahkan kita menempatkan apa sahaja bahan masakan, jika memasak bersama juga mudah berkerjasama. Itu dapur besar. Bagaimana pula dengan dapur kecil?. Perlu atau tidak?

Ramai yang kata tidak perlu. Mungkin sudah mahir dan biasa dengan tata kerja di ruang sedia ada. Pun begitu tidak salah juga jika kita mempunyai unit pulau. Pereka menyarankan ia tidak perlu besar.

Cukup dengan saiz kecil dan tidak mengganggu lalu lintas. Unit pulau kecil ini juga sesuai ditambahkan roda agar mudah dialih jika tidak perlu. Barulah memudahkan untuk anda beraksi di hadapan dapur menyediakan sesuatu yang enak dengan sistematik.

Unit dapur tidak semestikan perlukan saiz yang besar. Kini ia boleh anda jumpa dalam saiz yang begitu kecil tetapi membantu menyelesaikan banyak tata kerja kita. Adakalanya di sinilah kita letakkan segala bahan perasa dan perisa.

Di sinilah juga sesuai kita muatkan segala spatula untuk memasak. Jadi di mana sahaja lokasi memasak kita, di ketuhar, di sinki, di tungku dapur semuanya boleh dicapai dengan mudah dan cepat.

Berbeza unit pulau yang besar. Ia bukan sahaja boleh menempatkan segala keperluan memasak, dijadikan tempat bersarapan, memasak juga boleh, dijadikan tempat mencuci pinggan pun sesuai. Jadi kerja lebih lancar tidaklah seperti berperang kita di dapur. Kepada yang sudah mempunyai unit pulau pasti berbangga dengan rekaan dapur anda yang cantik lagi sempurna.

Lampu gantung beri suasana indah di meja makan, yang ramai tak perasan elemen lampu gantung pada meja makan akan menghasilkan elemen yang cukup memukau.

Indahkan kaunter makan mu dan ruang makan utama kediaman dengan pemilihan lampu yang tepat. Kini ramai di kalangan kita yang mempunyai ruang makan yang cukup gah dan cantik. Pemilihan perabot dan hiasan dinding serta jambangan bunga tengah sebagai pelengkap gaya. Luar biasa.

Cuma adakala gara-gara pemilihan lampu yang silapmenjadiikan ruang akan atau kaunter makan kita kurang perisa. Kurang ummph….kita sendiri tidak tahu apakah kurangnya ruang makan kita ini. Tetapi ia dapat dirasakan oleh tuan rumah. Pemilihan lampu gantung atau pendant light sememangnya cukup indah dan khusus buat ruang makan. Cahaya samar yang lebih dekat namun tidak panas apa lagi menyilaukan mata.

Makanan nampak terang dan menarik, tanpa mengganggu pandangan kita. Pada masa yang sama suasana nampak warm dan selesa untuk menikmati hidangan makan malam.Namun apa yang penting anda perlu bijak memilih rekaan yang sesuai dengan konsep kediaman. Jangan kita membeli sesuka hati dan kemudian menyesal sendiri. Cuma kini terdapat banyak rekaan asas yang cantik. Bagi mengelakkan pengguna tersilap beli. Ia sesuai untuk apa juga konsep.

Misalnya lampu bulat sfera kaca jernih yang ringkas namun cukup cantik digantung beriringan. Begitu juga jenis yang berbentuk geometri dan ada juga yang didatangkan segugus. Ilham ringkas namun sangat menarik perhatian. Simple-simple aja di IMPIANA.

Dalam kita sibuk memikirkan tema terkini dekorasi kediaman, kita terlupa terdapat juga sesetengah pemilik kediaman pada hari ini mengalami dilema sama ada ingin menaik taraf dapur, jumlah bilik yang tidak cukup sebab pertambahan ahli keluarga, ruang tamu terlalu sempit dan sebagainya.

Isu naik taraf mungkin tidak memerlukan belanja yang banyak seperti mana berpindah. Kalau anda menyewa, anda hanya perlu mengangkut segala barangan tetapi masih perlu berbelanja kos sewaan lori untuk membawa muatan rumah anda ke kediaman baharu. Tapi bagaimana pula dengan mereka yang ingin menaik taraf tetapi ingin membeli kediaman baru dengan kejiranan dan persekitaran yang lebih baik.

Disini, IMPIANA ingin memberi beberapa garis panduan samada adakah anda patut pindah atau hanya naik taraf kediaman anda.

Cadangan dan Solusi: Pindah (Jika rumah apartment atau kondo), Tambah Bilik (jika rumah jenis landed)

Jika anda memiliki kediaman apartment atau kondo dan ahli keluarga anda bertambah, anda tidak mempunyai pilihan untuk menambah bilik kerana struktur pembinaannya bersifat kekal. Cadangan yang paling sesuai adalah cari kediaman baharu samada rumah atas tanah serta kediaman apartment atau kondo yang mempunyai jumlah bilik tidur lebih dari apa yang anda diami ketika ini.

Kedua, jika anda sudah membeli atau mendiami rumah atas tanah, anda boleh menambah ruang di kediaman anda. Pastikan sebelum anda renovate kediaman, anda mematuhi peraturan yang ditetapkan oleh Majlis Daerah nasing-masing agar tidak melanggar akta.

Perbelanjaan untuk berpindah ke rumah yang lebih besar dengan persekitaran lebih baik pastinya menelan belanja yang besar jika dibandingkan dengan renovate rumah. Tetapi andai anda tinggal di kediaman jenis bertingkat, hanya berpindah ke unit yang lebih besar lah solusinya.

2. Dapur anda design lama dan sudah menyakitkan pandangan

Cadangan dan Solusi: Naik taraf

Jika dapur anda telah berusia 10-20 tahun pastinya ia kelihatan out dated dan pelbagai kerosakan mula berlaku. Sudah sampai masanya anda menaik taraf dapur dengan menyuntik design dan suasana baru. Baru lah anda rasa lebih bersemangat dan gembira apabila memasak di dapur. Di sini untuk menaik tarafnya, anda perlu buat pemerhatian secara menyeluruh seperti tukar warna cat, tukar jubin baru, kalau sebelum ini anda tidak mempunyai kabinet tambahan, mungkin sudah tiba masa untuk anda mempertimbangkan keperluan untuk penambahan. TETAPI, yang paling penting adalah untuk check and balance perbelanjaan yang anda akan laburkan untuk dapur baharu anda.

3. Konsep rumah hambar

Cadangan dan Solusi: Naik taraf

Kalau dulu, orang kita tidak kisah sangat tentang konsep dekorasi dalaman rumah, kerana mereka lebih mementingkan keselamatan serta keselesaan ahli rumah. Kini ramai di antara kita sudah mulai mementingkan penampilan rumah dan dihias sebaik mungkin mengikut konsep yang diminati. Dengan lambakan pelbagai kedai dan produk dekorasi di pasaran, anda mempunyai pilihan luas dengan kos yang lebih murah. Kata kuncinya, kreatif dan rajin!

Faktor ini berbangkit kerana pada hari ini sudah banyak teknologi deko yang mudah dan murah. Kalau wainscoating mahal, anda boleh diy dengan rujukan video di laman youtube. Kalau dulu anda kena cat seluruh rumah dan memenatkan, hari ini kalau anda tidak mahu membazir tenaga mengecat, tampal terus wallpaper mengikut tema yang anda sukai.

4. Kejiranan serta kemudahan yang mantap

Cadangan dan Solusi: Naik taraf

Anda sudah merasakan rumah anda sendu dan hambar. Pada masa yang sama anda sudah terfikir untuk berpindah mencari kediaman baharu TETAPI anda teringat, jiran tetanggga anda yang ramah, sekolah untuk anak anda dekat dengan rumah  disertai dengan kemudahan kedai runcit dan pasaraya.

Jika, situasi ini berlaku kepada anda, adalah bagus jika anda hanya mengubah dekorasi dalaman dari hambar kepada Ohsem. Tidakkah anda berasa beruntung mempunyai jiran yang sentiasa membantu baik dalam senang dan susah, pergerakan anda dari tempat kerja serta sekolah tidak berapa jauh. Ini adalah tanda-tanda jelas yang menunjukkan, its better stay here rather than looking for a new one.

Kredit Gambar: Adib Noh

5. Pemandangan rumah tidak menarik

Cadangan dan Solusi: Naik taraf

Jangan terhadkan pemandangan itu kepada pemandangan luar rumah sahaja. Apa yang ingin diperhalusi adalah pemandangan dalam rumah anda iaitu dari sudut susun atur perabot, warna serta tema dinding, ruangan bilik tidur yang tidak kemas dan sebagainya.

Anda boleh menukar cat kediaman dari gelap kepada terang, atau mungkin anda boleh tambah ruangan laman kebun (kalau rumah atas tanah) samada di depan atau belakang rumah anda dan kalau anda mendiami rumah jenis high rise, balkoni anda boleh menjadi ruang mini taman yang menyejukkan pandangan mata.

6. Kawasan kejiranan yang anda kurang selesa

Cadangan dan Solusi: Pindah

Statement ini merujuk kepada kawasan kejiranan baharu serta mempunyai projek lain baik pembinaan kilang atau universiti. Hari ini anda mungkin tenang tanpa gangguan kerana hanya anda serta jiran tetanggga lain yang sama gaya hidupnya dengan anda. Bayangkan apabila kesemua projek industri tersebut sudah siap, anda bakal mempunyai jiran yang gaya hidupnya jauh berbeza dengan anda. Pasti isu ketidakselesaan akan timbul.

Solusi terbaik adalah, pindah. Pindah dengan maksud, menyewakan kepada mereka yang akan tinggal lama di rumah serta kawasan kejiranan. Seperti contoh, jika kawasan anda mempunyai projek universiti serta kolej yang bakal siap dalam masa 3 tahun lagi, mungkin anda boleh sewakan pada masa hadapan dan bertahan sedikit sementara menunggu projek tersebut siap untuk didiami. Hari ini memang anda tenang, tetapi anda pasti tidak mahu tinggal di kawasan kejiranan yang penuh dengan pelajar universiti yang gaya hidupnya berlainan dengan kita yang sudah berumah tangga malahan mempunyai anak.

Kredit Gambar: Koleksi Foto Universiti Teknologi Mara


Jemput Burung Ke Taman Menambah Pahala, Lakukan 4 Tip Ini Sebagai Daya Penarik

Memberi makan kepada burung-burung liar merupakan salah satu cara atau aktiviti yang dapat membantu untuk mengeratkan hubungan seisi keluarga selain anda juga mendapat pahala berpanjangan kerana hasil tanaman anda memberi manfaat kepada makhluk lain. Keseronokan bertambah  terutamanya apabila aktiviti tersebut di sertai oleh semua ahli keluarga. Memerhatikan gelagat burung yang sedang makan sedikit sebanyak dapat membantu untuk menghubungkan anda dengan alam semula jadi.

Untuk memastikan laman rumah anda sentiasa dikunjungi oleh unggas yang berwarna-warni ini, beberapa perkara dalam mereka bentuk laman anda perlu dititik beratkan antaranya penyediaan birdbath dan rumah burung sebagai tempat perlindungan. Terdapat beberapa tip yang telah disediakan oleh National Bird Feeding Society untuk menarik minat burung ke laman anda.

Kalau anda mula ingin berjinak atau baru nak memulakan hobi berkebun sebaiknya jangan cuba dulu pokok yang susah hidup. Ini kerana apabila pokok tersebut mati atau gagal membesar anda akan rasa down. Sebaiknya cubalah dulu tanam pokok yang mudah dan senang dibiak. Bila tengok hasilnya subur baru lah semangat berkebun tu makin membara. Jom kami kongsikan tanaman yang paling mudah hidup, pilihan tepat bagi follower yang baru berjinak-jinak untuk bertaman.

Spider Plant sesuai di dalam pasu tinggi kerana juntaian daun dan anak-anak pokok menghasilkan bentuk unik dan natural. Untuk membiakkan tanaman ini apa yang diperlukan adalah Spider Plant matang yang telah mengeluarkan anak pokok. Ikuti langkah mudah pembiakan Spider Plant.

Kebiasaanya, pembiakkan pokok pisang dilakukan melalui anak pokok yang tumbuh di sekitar bonggol pisang. Namun, teknik ini mengambil masa yang lama adn tidak secara optimum. Kebanyakkan pekebun industri pisang akan menggunakan bonggol induk selepas di tuai. Menariknya, ia boleh menghasilkan lebih daripada 10 anak pokok serentak dari satu bonggol pisang. Namun, ada teknik yang perlu dilakukan dan ianya mudah. Jom lihat video yang disediakan cara biak anak pisang dari bonggol pisang

Pelbagai petua telah dikongsikan oleh impiana untuk memusnahkan semut di kediaman. Tapi, seminggu dua sahaja yang bertahan. Nanti datang lagi. Hal ini disebabkan oleh koloni semut tidak dimusnahkan sepenuhnya.

Bila semut mula banyak di laman, ia bukan sekadar merosakkan akar tanaman, malah memberi ancaman pelbagai penyakit pada tanaman. Oleh itu, kaedah memusnahkan semut haris dilakukan sehingga ke akar umbi.

Cara saya membasmi semut samada dalam rumah atau yang mendatangkan masalah pada tanaman cuma menggunakan 2 benda yang mudah dan murah.

Bahan-bahan:

1 peket    Ubat semut yang jenama nya saya sendiri tak tahu nak sebut
1 ekor      ikan rebus

P/S: Ridsect tu hanya gimik. Ia hanya mampu membunuh serangga yg berada di depan kita. Apa yang saya buat ni mampu membunuh semut hingga ke sarangnya

Cara-cara:

1. Gaul isi ikan rebus berserta ubat semut hingga sebati
2. Pastikan ikan jangan terlalu lembab
3. Kemudian tabur di tempat laluan semut.
4. Isi ikan yang telah dijumpai oleh semut akan di bawa pulang ke sarang. Nanti bila dijadikan jamuan bersama koloni, secara tidak langsung semua semut akan termakan serbuk ubat semut tadi


Pokok Betik Berpenyakit Ini Puncanya Ambil Tahu 5 Penyebabnya

Pokok betik antara tanaman buah yang paling mudah untuk dikesan kehadiran penyakit. Kebiasaannya, ancaman mudah berlaku ketika musim hujan. Jika rawatan tidak dilakukan secara rutin, pokok betik terdedah pada pelbagai penyakit. Sedangkan tanaman yang dirawat juga mengalami masalah, ini kan pula tidak dirawat langsung.

Antara jenis penyakit yang kerap mengancam pokok betik di musim hujan adalah seperti:

1. Busu akar
Masalah busuk akar mamang agak sukar untuk dikesan kerana ia berada di dalam medium tanah. Ia berpunca daripada bakteria phytophthora palmivora.

Tanda-tanda jangkitan mula menyerang apabila bawah daun layu, menguning kemudian dan berkedut atau kerinting. Daun yang muda pun menunjukkan gejala yang sama

2. Busuk batang
Penyakit ini berpunca daripada bakteria yang sama menyebabkan masalah buruk akar. Jika di peringkat awal akar membusuk tidak dirawat, ia akan melarat kepada bahagian batang pula.

Masalah atau penyakit ini lebih mudah untuk dikesan. Kebiasaanya berlaku di bahagian pangkal batang. Akan kelihatan batang yang rosak. Lama kelamaan bahagian yang dijangkiti tadi akan merompong dan menyebabkan ia mudah patah

3. Penyakit buah rosak
Busuk buah berpunca daripada kehadiran fungus Colletotrichum gloeosporioides. Disebabkan keadaan yang sentiasa lembap, ia akan menggalakkan pertumbuhan kulat ini.

Kehadiran kulat pada buah betik dapat dikesan apabila kelihatan luka atau lebam kecil pada permukaan buah berbentuk bulat. Peringkat awal ia akan mengeluarkan getah. Lama kelamaan bahagian tersebut akan mengeras. Ada juga bahagian yang dijangkiti menajdi besar hingga menyebabkan buah membusuk apabila tiba masa matang

4. Daun layu
kehadiran bakteria Bacteria papayas akan menyebabkan daun yang masih muda pun mengalami keguguran. Peringkat awal, daun akan terkulai dan mula menguning sebelum gugur walaupun bahagian daun yang lain dalam satu pokok kelihatan sihat.

Jika langkah pengawalan tidak dilakukan segera, bahagian pucuk juga akan dijangkiti dan membusuk seluruh pokok

5.Papaya mosaic virus
Warna daun betik menjadi tidak rata dan kasar disebabkan oleh kehadiran papaya mosaic virus (PMV) Kehadirannya menyebabkan perkembangan dan pertumbuhan daun terbantut. Jika langkah kawalan tidak diambil segera, ia akan menyebabkan masalah produktiviti buah betik.

Tip mencegah serangan penyakit betik ketika musim hujan

1. Perbaiki saliran atau sebaiknya sediakan laluan mahupun longkang sementara di antara pokok untuk memudahkan air hujan di hbawa kelaur dari kawasan betik.

2. Bila kelihatan ada pokok yang diserang penyakit, segera buang hingga ke bahagian akar pokok yang dijangkiti. Sebaiknya dimusnahkan sepenuhnya pokok tersebut dengan cara membakar. Ia bagi mengelak dari bakteria atau virus yang dijangkiti merebak ke tanaman lain

3. Mencegah dengan menggunakan semburan serangga sebaiknya secara organik. Namun jika cara organik kurang ampuh, boleh cuba gunakan racun kimia namun dalam nisbah yang amat minimum

Perkara pertama yang pasti menarik perhatian para tetamu apabila berkunjung sudah tentunya pintu masuk ke rumah kan? Jika anda mahukan kelainan, mulakan dengan upgrade pintu utama. Ia mudah dan juga murah!

Adakah anda sedia untuk terinspirasi? Disini IMPIANA kumpulkan koleksi rekabentuk pintu dengan trend terkini yang pastinya akan memberi aura menarik pada kediaman anda.

Vakum ibarat salah satu kelengkapan yang menjadi keperluan di zaman moden dan serba padat kini. Ia bukan sahaja mumudahkan tugasan mengemas malah segalanya dapat dilakukan dengan cepat dan menjimatkan tenaga anda.

Banyak kebaikkan vakum ini sebenarnya. Namun, anda perlu tahu juga keburukkannya kerana ia memberi impak yang besar kepada kehidupan dan tugasan anda. Antara keburukkannya ialah:

1. Vakum membebaskan bakteria dan habuk ke udara
Satu kajian yang diterbitkan dalam jurnal Environmental Science & Technology menguji 21 vakum yang berbeza-beza mengikut jenama, harga dan usia mendapati bahawa setiap satu mengeluarkan habuk, bakteria ke udara. Lebih berusia atau lama sebuah vakum, lebih banyak bakteria yang dibebaskan

Untuk mengatasi masalah ini, pastikan anda menggunakan vakum yang dilengkapi penapis high-efficiency particulate air (HEPA) filter dan cuci setiap kali selesai digunakan. Berikut 2 jenis vakum harga berpatutan yang dilengkapi HEPA

2. Vakum berat dan makan ruang untuk simpan
Walupun menggunakan upright vacuum, ia tetap memerlukan ruang khas untuk simpanan. Tambahan, ianya antara kelengkapan yang agak berat. Cuba bayangkan, anda perlu mengangkat vakum ke bahagian atas kediaman. Akhirnya, penyapu juga menjadi pilihan

3. Bil elektrik meningkat
Penggunaan vakum yang mempunyai kuasa sedutan yang tinggi atau heavy duty lebih kuat menggunakan tanaga elektrik beroperasi. Sebaiknya, gunakan vakum untuk tujuan-tujuan atau waktu tertentu sahaja. Tambahan, periksa berapa bintang yang diberikan oleh Suruhan Jaya Tenaga dan cop sirim pada produk tersebut. Sekurang-kurangnya anda memerlukan 3 binatang dan ke atas untuk kategori produk energy efficient

4. Akses ruang yang terhad
Anda tidak boleh melakukan tugas-tugas membersih kediaman 100% dengan hanya menggunakana vakum. Ada ruang dan bahagian terutamanya yang sempit dan mempunyai halangan yang tidak dapat ditempuh. Jadi perlu ingat, vakum yang anda beli tu hanya sesuai untuk ruang tanpa halangan sahaja

5. Susah cari barang ganti
Vakum yang anda beli bila tiba masa rosak ware and tear ada bahagian yang perlu diganti. paling tidak, beg sampah atau penapis habuk. Tidak semua produk ada mengeluarkan gantian bagi bahagian yang rosak. Kalau ada pun sangat terhad dan tertentu sahaja

Zaman sekarang ni kalau boleh berjimat, lebih baiklah kita berjimat. Bukan sikit-sikit kalau nak baiki barang eletronik ni. Kadang-kadang memang di luar kemampuan kita. Tapi apa nak buat bila kerosakan tak dijangka. Nak tak nak kena baiki juga. Impiana kongsi tip dari Malaysia D.I.Y ini cara baiki kipas rumah ber’remote’ yang rosak.

Kerosakkan pada kipas siling yg ber ‘remote’ selalunya terjadi pada litar dc untuk controllernya. Ada 2-3 problem seperti kipas langsung tak pusing, jerk atau kipas pusing bergetar atau remote tak boleh control. Ada org kasi pada admin problem yang sama mintak betulkan. Di sini admin tunjukkan bagaimana nak settle problem yang macam ni. Kos nak tukar litar ni agak mahal, jika nak tukar component perlukan masa utk cari barang. Buat mcm ni 10min siap. Sila rujuk gambar utk keterangan.

Sumber : Malaysia D.I.Y


3 Bahan Ini Berkesan Halau Lipan Dari Kediaman Selama-Lamanya

Nak halau lipan dan haiwan kotor sewaktu dengannya bukanlah satu hal yang mudah. Tetapi jika tidak dibendung, mereka akan bermaharajalela di rumah kita pula. Jadi nak tak nak, kenalah rajinkan diri cari petua dan penawar buat menghapus lipan durjana ini.

Apa Yang Anda Perlu Tahu Tentang Lipan

Cara Menghalau & Membasmi Lipan

#1 GARAM
Garam amat berkesan dan efektif untuk menghalau haiwan melata seperti ular dan lipan dari rumah. Anda hanya perlu taburkan garam di kawasan-kawasan yang berpotensi menjadi tempat persembunyian lipan dan biarkan sehingga yakin tiada lagi lipan.

#2 DAUN PANDAN
Selain berfungsi untuk mengharumkan bau nasi yang dimasak, daun pandan juga boleh digunakan untuk megusir lipan. Caranya, hiris daun pandan halus-halus supaya baunya lebih kuat dan letakkan hirisan tadi didalam mangkuk. Kemudian letakkan di setiap sudut rumah kerana bau pandan yang kuat akan membuat lipan tidak selesa lalu keluar dari rumah.

#3 KAPUR BARUS
Kapur barus amat sesuai diletakkan di kawasan lembab yang merupakan tempat kegemaran lipan.

Itulah bahan-bahan mudah yang anda boleh dapati di rumah berkesan menghalau lipan. Selamat mencuba!

Variasi sofa yang ada memberikan alternatif terbaik untuk disesuaikan dengan gaya kediaman pilihan. Rekaan sofa yang unik dengan cetusan warna menyerlah akan membantu menaikkan seri sesebuah ruang. Sofa yang diletakkan di ruang tamu menjadi lokasi utama penghuni kediaman dan tetamu yang hadir. Di sinilah tempat berkumpul dan bersosial, jadi sofa perlu memiliki ciri tahan lama dan memberikan keselesaan maksimum.

Agar tidak salah membuat pilihan, ikuti tip ini sebelum anda membeli sofa:

2. Sesuaikan dengan tetapan gaya dekorasi keseluruhan ruang dan tempat sofa akan diletakkan. Jika untuk ruang keluarga, pilih sofa dengan kusyen lembut dan tebal. Sofa untuk ruang tamu formal pula mestilah sesuatu yang tampak lebih eksklusif.

3. Ambil perhatian pada bentuk sofa. Ketika duduk, tapak kaki anda harus menjejak ke lantai dan tidak tergantung. Begitu juga dengan kedalaman sofa. Ia haruslah tidak tenggelam apabila anda duduk atau terlalu keras dan memberikan keselesaan pada seluruh tubuh.

4. Pilih sofa dengan fabrik pelbagai warna dan corak untuk mengelakkan ruang tampak bosan.

5. Sofa kulit adalah pilihan terbaik untuk penggunaan dalam jangka masa yang panjang. Ia mampu bertahan lama, selain cantik dan berbaloi dengan wang ringgit yang dilaburkan.

Ramai yang ebrtanya dan nak tahu cara untuk kilatkan dapur seperti baru.

Baking soda
Garam
Cecair pencuci pinggan
tisu
Cuka

1. Tabur baking soda dan garam pada permukaan dapur gas
2. Letakkan pula cecair pencuci pinggan atas taburan garam dan baking soda tadi
3. Lumur rata-rata ketiga-tiga bahan yang diletak tadi
4. selesai, tutp dengan tisu 2-3 lapis
5. Tuangkan cuka pada eprmukaan tisu tadi dan pastikan tisu serap cuka yang dituang sepenuhnya dan basah
6. Biarkan lekapan tisu tadi selama 1 jam
7. selepas 1 jam, gosok guna berus periuk

P/S: Teknik cucian ni pun sesuai untuk bersihkan bontot kuali

Nak Bersihkan Dapur Berkilat Macam Baru, Guna Bahan Dapur Ni Je

Bagi anda yang pernah atau telah membuat pinjaman rumah bersama bank untuk satu jangka tempoh masa yang lama, sudah pasti ada di kalangan anda yang pernah ditawarkan pembiayaan semula pinjaman oleh pihak bank sebelum.

Seperti sedia maklum, apabila anda ditawarkan pembiayaan semula pinjaman, sudah pasti anda akan berdepan dengan tempoh pembiayaan pinjaman yang lebih lama dan panjang. Tetapi adakah anda benar-benar mengetahui kesan yang bakal anda hadapi sekiranya berbuat demikian atau anda sememangnya digalakkan untuk membuat pembiayaan semula pinjaman rumah anda?

Maka oleh itu perkara tersebut sudah semestinya menjadi persoalan orang ramai antaranya kesan jangka masa panjang khusus bagi mereka yang mahu melakukan pembiayaan semula pinjaman rumah bersama bank.

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan perkara tersebut di bawah program khas yang bertajuk ‘Syoknya Petik Di Laman Sendiri’ bersama para penonton.

Menerusi perkongsian bersama hos dan editor IMPIANA, Puan Mariam Shukor telah membincangkan topik tersebut bersama panel tetamu jemputan istimewa iaitu Encik Faisal Ja’afar selaku Naib Presiden Kanan Distribution Channel, Perbankan Pengguna Bank Islam Malaysia Berhad.

Ketika sesi temu bual yang diadakan di Karnival Putrajaya 2022 anjuran Perbadanan Putrajaya, Encik Faisal atau lebih mesra disapa FJ berkata para peminjam amat disarankan untuk melakukan pembiayaan semula pinjaman rumah anda.

“Bagi anda yang umur atau usianya masih muda lagi dalam 30-an sampai 40-an, contoh anda beli rumah itu pada tahun 2017 berharga RM300,000 dengan tambahan pula keadaan situasi sekarang yang semua kos bahan mentah serta buruh meningkat jadi sudah pastinya kalau kita nak beli baharu sekarang kos harganya lebih tinggi.

“Jadi secara tidak langsung, harga rumah yang kita beli pada tahun 2017 itu juga nilai harganya juga akan meningkat. Contoh masa kita beli rumah tu harganya cuma RM300,000, kemungkinan sekarang bila kita semak nilai harganya sudah mencecah RM500,000.

“Di situ kita sudah ada lebihan wang lebihan dalam anggaran RM200,000. Jadi kalau kita sekarang umur masih muda, masih berkerja dan ada keupayaan untuk membayar, anda kena bijak apabila ada wang lebihan atau aset itu kita dibekukan begitu sahaja.

“Jadi kita kena bijak untuk gunakan wang tunai lebihan itu untuk kita strukturkan segala hutang yang kita ada atau mungkin kita boleh buat pelaburan-pelaburan lain yang lebih menguntungkan.

“Kalau kita masih lagi memiliki keupayaan yang lebih, duit lebihan itu boleh juga kita gunakan untuk membeli aset rumah yang lain,” katanya.

Walaupun anda sememangnya disarankan untuk membuat pembiayaan semula pinjaman rumah, tetapi apa kesan-kesan yang bakal anda hadapi untuk jangka masa panjang? Ketahui kesemua kupasan topik perbincangan ini dengan menonton pautan video episod penuh Tour Impiana Sembang Dekor bersama Bank Islam dibawah;

Kepada anda semua, jangan lepaskan peluang keemasan merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!


Guna Garfu Untuk Pasang Zip SarungKusyen Tercabut

Bayangkan 9 sarung kusyen kerusi kita sudah pun dimasukkan dengan kemas. Tinggal yang terahir , tiba-tiba zipnya rosak! Adakah kita perlu tukar semua sarung kusyen yang lain kembali?

Sakitnya hati apabila sarung sarung kusyen kerusi kita kembang atau longgar setelah di basuh. Padahal elok lagi sarung kusyen kita dengan sulaman dan manik-manik yang ada. Harganya pula bukannya murah. Malah rugi pula rasanya hendak buang tetapi tak sempurnalah hiasan dekorasi kita dengan sarung kusyen ternga-nga begitu. Nak dicampak sayang, sebab masih elok, kainnya pun bagus.

Jadi jangan sentap! Perhatikan apa masalah sarung tersebut. Jika terdapat serabut benang pada landasan atau alur zipnya, gunting segera kerana serat benang ini juga antara sebab landasan zip kita tergendala. Malah adakala terus rosak hanya kerana serat benang ini.

Jangan sentap! Lihat kepala zip kita bagaimana keadaannya. Ini adalah kerana ada zip yang besinya agak lembut dan mudah terbuka sedikit cengkaannya apabila di basuh dengan mesin basuh yang penuh berkuasa. Tarik kepala zip pada landasan zip. Jika ia tidak mencengkam bermakna tapak bawah kepala zip dan atas berada di dalam jarak yang terlalu longgar sehingga tidak mampu menemukan gigi zip menjadi sebuah landasan.

Cara terbaik, kepit dengan cermat kepala zip agar tidak terlalu ketat. buat sedikit demi sedikit sehingga lubang cengkap kepala zip kembali berada di jarak yang betul bagi merapatkan gigi zip anda dengan menggunakan garfu.

Manakala jika zip anda tersumbat dengan benang, perlahan -lahan mengguna klip rambut bagi mencungkil kembali serat benang yang adakala kita terlepas pandang.

Jadi tidaklah kita membazir dalam menghias rumah sempena hari raya ini. Zip tertutup, mulut kita pun terzip daripada membebel sentap.

Boleh lihat video ni

Apabila memasuki ruang tamu yang direka dengan penuh ketelitian, mudah saja untuk tetamu merasakan aura kesempurnaan yang tersemadi dalam ruang berkenaan. Saiz dan rekabentuk sofa yang menarik dan selesa, pencahayaan yang mendamaikan serta keempukan kusyen membuatkan ruang tamu sebagai tempat yang ideal untuk beristirehat sambil melakukan aktiviti harian dengan aman. Ibarat sebuah poster filem yang diterjemah dengan baik, ruang tamu yang dihias cantik sekali gus akan menjadi daya menarik utama buat sesebuah kediaman. Tetamu secara spontan akan membayangkan ruang-ruang lain yang mungkin sama menarik dan mewah.

Setiap perincian yang diberi perhatian akan mendatangkan hasil sempurna tetapi ini merupakan cabaran yang kadangkala sukar untuk dizahirkan. Pereka dalaman atau tuan rumah perlu berhati-hati memilih dan menyuai padan perabot di ruang tamu. Begitu juga dengan warna cat dinding serta aksesori pelengkap yang diletakkan perlu lah seiring dengan konsep dan gaya ruang. Ingat, setiap butir perincian akan mempengaruhi rupa keseluruhan ruang tamu anda.

Bagi mendapatkan ruang tamu impian anda mungkin tidak semudah yang disangkakan, jadi IMPIANA telah mengumpulkan beberapa kesilapan major yang patut anda elak agar anda dapat menikmati ruang baru tanpa sebarang cela.

Kesilapan #1 : Pilihan Sofa Yang Salah

Semua orang setuju, sebuah ruang tamu yang sempurna bemula dari pemilihan sofa yang tepat. Ramai pemilik yang tdak mahu menggantikan sofa apabila mengubahsuai kediaman. Alasan mereka, sofa masih nampak elok ataupun sofa tersebut masih baru lagi dibeli. Apa yang mereka tidak tahu ialah, dengan mengekalkan sofa lama itu, mereka tidak akan dapat ruang tamu yang mereka inginkan. Jadi, bertolak ansur lah dan fikir sedalam-dalamnya sebelum membeli sofa untuk diletakkan di ruang tamu anda.

Selain itu, keselesaan sofa juga merupakan salah satu kunci bagi mendapatkan ruang tamu yang sempurna. Saiz, ketinggi dan material sofa perlulah seiring dan besepadanan dengan ruang yang ada. Jangan tergesa-gesa membeli sof atanpa mempertimbangkan faktor-faktor penting tersebut. Bagi mengelakkan memilih sofa yang salah, beli sesuatu yang simple dan mudah. Jauhi sofa dengan detailing yang keterlaluan kerana sofa sebegini sukar untuk digayakan dan perlu selalu diganti.

Kesilapan #2 : Karpet Yang Terlalu Kecil/ Besar

Menurut pakar, salah satu kesalahan biasa yang paling tidak patut dilakukan adalah membeli permaidani atau karpet dengan saiz yang salah. Perkara yang nampak remeh dan amat mudah dielak tetapi masih ramai lagi yang seperti tidak hirau jika ruang tamu mereka dihiasi dengan karpet lebih kecil daripada sepatutnya. Pastikan saiz ruang tamu dan tolong jauhi karpet kecil yang langsung tidak sesuai untuk ruang tamu anda.

Kesilapan #3 : Susun Atur Yang Tidak Sesuai

Walaupun anda rasa sofa yang ditolak rapat ke dinding mengadap TV akan nampak menarik, tetapi sebenarnya ia tidak semudah yang disangka. Anda perlu letakkan lebih effort dan pemerhatian untuk mendapatkan ruang tamu idaman. Adalah penting untuk mempertimbangkan dan membuat perbincangan menyeluruh lebih-lebih lagi jika ruang yang ada terhad dan sempit.

Kesilapan #4 : Mewajibkan TV Pada Ruang Tamu

Kebanyakan kediaman sekarang mesti dilengkapi sekurang-kurangnya sebuah TV. Dan tempat yan gpaling senang untuk diletakkan ialah di ruang tamu. Tetapi hal ini tidak seharusnya terjadi kerana anda tidak semestinya WAJIB meletakkan TV jika tiada keperluan. Dengan ini, anda boleh meletakkan perabot yang lebih bermakna seperti rak buku atau meja konsol pada ruang yang kosong tersebut.

Kesilapan #5 : Kesilapan Ketika Menggantung Lukisan Dinding

Lukisan yang digantung pada dinding menggambarkan kesungguhan anda dalam menghias ruang tamu. Jika ia diletakkan pada pada ketinggian yang tidak sesuai, selain menyakitkan mata, ia juga membuat tetamu fikir yang anda tidak kisah tentang penampilan ruang. Kerana perbuatan tersebut nampak seperti tidak ikhlas dan sambil lewa. Ruang juga akan kelihatan pelik dan tidak menyakinkan.

Bagi anda yang mencari teman tidur yang sempurna tidak boleh terlepas peluang untuk berkunjung ke Pameran Tempat Tidur Harvey Norman di Pusat Beli-belah 1 Utama. Bertemakan “A Dreamy Escape – Find Your Perfect Sleepmate”, pameran itu menawarkan pelancaran tilam terbesar dengan memperkenalkan tilam inovatif terkini daripada keluaran jenama Hilker, Sealy, Napure, Serta, Van Vorst dan Musterring.

Harvey Norman’s A Dreamy Escape Bedding Fair ini telah dirasmikan hari ini oleh Jonathan Toh, Ketua Pegawai Operasi Harvey Norman Malaysia, dan Eddy Ng, Ketua Pengurus Besar Harvey Norman Malaysia.

Pameran itu, yang diadakan bermula 9 sehingga 21 Mei, akan menawarkan rangkaian tilam premium dari Amerika Syarikat dan Jerman pada harga yang menarik. Semua tilam di pameran itu akan dijual pada separuh harga, ditambah pula dengan tambahan potongan 20% dengan perbelanjaan minimum RM10000, serta tambahan 10% diskaun untuk penghantaran sebelum 30 Jun 2023. Terdapat juga rebat tukar beli sehingga RM1000 dan UPoints berganda untuk ahli ONECARD.

Pelanggan kini boleh membayar dengan ansuran tanpa faedah sehingga 36 bulan tanpa caj tambahan untuk berbelanja mendapatkan tidur yang berkualiti dengan penggunaan jenama tilam terkenal dunia.

Anda juga berpeluang untuk menikmati aktiviti hujung minggu termasuk tawaran Happy Hour, pemeriksaan dan perundingan kiropraktik percuma dan banyak lagi.

Harvey Norman tidak sabar-sabar untuk mengalu-alukan pembeli untuk melihat tilam terbaharu dengan tawaran hebat dan mendapatkan perundingan daripada pakar peralatan tempat tidur Harvey Norman untuk mencari tilam sempurna mereka di pameran peralatan tempat tidur mulai sekarang hingga 21 Mei, Ground Floor Centre Court di 1 Utama Shopping Centre

Tidak lama lagi kita bakal menyambut perayaan Aidilifitri, jadi pasti ramai yang mahu menukar warna cat dinding rumah yang baharu. Bagi anda yang ingin menukar warna cat dinding rumah sendiri, tidak perlu lagi menggunakan cara lama untuk melakukannya.

Jika sebelum ini, anda masih mengecat dinding rumah dengan menggunakan alatan berus cat jenis ‘Roller’ tetapi kini sudah ada cara yang lebih mudah boleh anda lakukan.

Apa kata anda menggunakan mesin penyembur cat seperti ini untuk mengecat dinding di rumah anda. Penggunaan mesin penyembur cat ini bukan sahaja memudahkan kerja mengecat anda, tetapi ia juga membolehkan anda mendapatkan hasil cat yang lebih sempurna dan cantik.

Bukan itu sahaja, dengan menggunakan mesin penyembur cat ini juga, ketebalan warna cat pada permukaan dinding akan lebih sekata berbanding dengan penggunaan alat ‘Roller’ dan ia sememangnya amat mudah untuk dikendalikan.

Dari segi harganya pula, tidak begitu mahal dan sangat berpatutan. Anda boleh mendapatkan mesin penyembur cat ini dengan harga anggaran sekitar RM63.90 sehingga RM89.90 sahaja.

Foto: Facebook Pemburu Tiket Murah


Lakukan Amalan Sunnah Ini Sebelum Masuk Rumah Agar Hubungan Suami Isteri Bahagia Selalu

Sudah pasti ramai yang mengimpikan rumah tangga bahagia sentiasa, tapi perkara itu agak mustahil kerana suami isteri itu sifatnya berbeza. Adatlah bergaduh sekali sekala, kalau aman sentiasa, tak adalah warna dalam rumah tangga kita nanti. Namun, tanpa kita sedar sebenarnya punca perbalahan rumah tangga itu adalah dari kehadiran entiti yang ketiga.

Pernah dengar tak, ada jin atau syaitan belakang pintu rumah? Entiti atau makhluk ini memang kita tak nampak kehadirannya. Sebab itu sunnah menggalakkan kita memberi salam sebelum masuk rumah sama ada dalam rumah itu ada orang mahupun tidak.

Dalam sebuah hadis, ada menyebut perihal seekor syaitan yang duduk di atas pintu rumah. Tugasnya ialah untuk menanam keraguan di hati suami dan isteri terhadap kesetiaan pasangan mereka.

Sebab itu lah, Rasullullah tidak akan masuk rumah sehingga baginda mendengar jawapan salam dari isterinya. Setelah salam diberikan dan dibalas, maka disaat itu syaitan akan berlari meningglkan kediaman kerana ia tahu, orang yang tinggal di dalam rumah tersebut adalah orang yang soleh.
Selain itu juga, ada beberapa amalan yang boleh dilakukan untuk memastikan syaitan di atas pintu itu tak duduk dan mengganggu hubungan anda. Antaranya ialah:

1) Barang siapa membaca ayat Al-Kursi apabila berbaring di tempat tidurnya, Allah SWT mewakilkan dua orang Malaikat memeliharanya hingga subuh.

2) Barang siapa membaca ayat Al-Kursi di akhir setiap sembahyang Fardhu, dia akan berada dalam lindungan Allah SWT hingga sembahyang yang lain.

3) Barang siapa membaca ayat Al-Kursi di akhir tiap sembahyang, tidak menegah akan dia daripada masuk syurga kecuali maut dan barang siapa membacanya ketika hendak tidur, Allah SWT memelihara akan dia ke atas rumahnya, rumah jirannya dan ahli rumah-rumah di sekitarnya.

4) Barang siapa membaca ayat Al-Kursi di akhir tiap-tiap sembahyang fardhu, Allah SWT menganugerahkan dia setiap hati orang yang bersyukur, setiap perbuatan orang yang benar, pahala nabi-nabi serta Allah melimpahkan padanya rahmat.

5) Barang siapa membaca ayat Al Kursi sebelum keluar rumahnya, maka Allah SWT mengutuskan 70,000 Malaikat kepadanya – mereka semua memohon keampunan dan mendoakan baginya.

6) Barang siapa membaca ayat Al-Kursi di akhir sembahyang Allah SWT akan mengendalikan pengambilan rohnya dan dia adalah seperti orang yang berperang bersama Nabi Allah sehingga mati syahid.

7) Barang siapa yang membaca ayat Al Kursi ketika dalam kesempitan nescaya Allah SWT berkenan memberi pertolongan kepadanya.

Apabila sudah memiliki kediaman sendiri sudah pasti anda nak ubah suai dan tambah baik rumah anda supaya tampak lebih anggun, bergaya dan sesuai dengan citarasa anda.

Ubah suai rumah ini termasuk dengan konsep yang ingin diserlahkan bersama barang kelengkapan yang dibeli, termasuklah penggunaan jubin bagi mencapat matlamat impian anda.

Namun, anda pasti seringkali berdepan dengan masalah pemilihan jubin yang betul seperti antara corak, warna dan jenis jubin yang sesuai untuk rumah anda. Bahkan pelbagai pilihan yang ada menyukarkan anda untuk membuat pilihan.

Tidak kira sama ada anda nak memasangnya di luar mahupun di dalam rumah, pemilihan jenis jubin memainkan peranan penting.

Untuk permukaan lantai dalam rumah, jubin jenis seramik dan porselin sering menjadi pilihan ramai. Tetapi tahukah anda antara kedua-dua jenis jubin ini mempunyai perbezaan meski struktur permukaannya kelihatan hampir sama.

Jadi, mari kita kita lihat perbezaan dan kelebihan antara kedua-dua jenis jubin ini.

JUBIN JENIS SERAMIK

Jubin jenis seramik dianggap jubin paling asas kerana ia diperbuat daripada campuran tanah liat, pasir dan bahan semulajadi yang lain.

Bahan-bahan tersebut kemudiannya diadun menerusi proses penekanan dan dibakar dalam suhu yang tinggi.

Kebiasaannya dipasang di dalam bilik seperti ruang tamu dan bilik tidur, jubin seramik juga sesuai dipasang sebagai jubin dinding kerana ianya lebih ringan dan boleh didapati dalam bentuk glazed atau unglazed.

Untuk jubin jenis seramik ia mempunyai kelebihan dari segi harganya yang lebih murah berbanding jubin jenis porselin. Selain itu, ia juga tahan lasak dan amat untuk mudah dijaga.

JUBIN JENIS PORSELIN

Jubin jenis porselin pula diperbuat daripada tanah liat, pasir dan air. Selain ketahanannya, jubin porselin datang dalam pelbagai warna, reka bentuk dan permukaan.

Secara umumnya, tanah liat digunakan untuk membina jubin porselin lebih padat. Bukan sekadar berkilat dan pusam, ia juga menawarkan permukaan yang boleh memantulkan cahaya.

Maka ia sesuai dipasang sama ada di dalam atau di luar rumah. Jubin porselin biasanya ditemui di bilik mandi, dapur, anjung dan balkoni.

Kelebihan jubin jenis porselin ini dipercayai lebih tahan lama, mudah dibersihkan dan diselenggara.

Sumber: PropertyGuru Website

Mesti ramai yang sudah berasa teruja untuk memulakan perjalanan pulang ke kampung untuk menyambut Hari Raya Aidilfitri yang bakal menjelang tidak lama lagi. Namun begitu, anda juga dinasihatkan untuk berhati-hati dalam berseronok.

Bukan apa, khuatir nanti jika sudah sampai di kampung baru teringat rumah tak dikunci rapi. Nanti mula lah rasa tak senang duduk beraya apabila kediaman yang ditinggalkan berada dalam keadaan yang tidak selamat.

Jadi, pastikan sebelum anda memulakan perjalanan pulang ke kampung halaman, pastikan anda telah lakukan 10 perkara ni:

1) Pastikan pintu dan tingkap rumah telah ditutup dan dikunci dengan baik supaya tidak mudah dipecah atau diumpil oleh penjenayah.

2) Pastikan alat keselamatan tambahan seperti rantai dengan ibu kunci (padlock) dipasang di tempat yang dianggap mudah dipecah masuk seperti pintu pagar hadapan dan belakang, pintu besi (grill) hadapan dan belakang rumah. Alat tersebut harus dipasang sebelum meninggalkan rumah.

3) Jika ada “auto timer” lampu. Pastikan lampu di sekeliling rumah (depan/belakang) dipasang mulai jam 6.00 petang hingga 7.00 pagi setiap hari.

4) Pastikan alat penggera dipasang dan berfungsi dengan baik jika ada.

5) Jangan biarkan binatang peliharaan kebuluran semasa bercuti.

6) Maklumkan kepada jiran yang tidak pulang ke kampung dan berikan nombor telefon yang mudah dihubungi dalam jangka masa semasa ketiadaan di rumah.

7) Pastikan tiada barangan kemas seperti emas, wang tunai, barang berharga dan sebagainya di dalam rumah atau disimpan di tempat yang selamat.

8) Hentikan langganan suratkhabar bagi mengelakkan penjenayah mengetahui rumah ditinggalkan kosong.

9) Meminta pertolongan jiran untuk menyimpan surat kiriman yang diletakkan di dalam peti surat atau pintu pagar dalam jangka masa ketiadaan di rumah.

10) Maklumkan kepada pegawai atau anggota bertugas di bilik gerakan polis apabila bercuti dengan menghubungi nombor telefon ibu pejabat polis berdekatan dengan tempat tinggal dan berikan maklumat seperti Nama, Alamat, Nombor telefon yang mudah dihubungi, Tarikh berlepas dan balik juga nombor dan jenis kenderaan yang ditinggalkan semasa cuti.


Tiada Bajet Untuk Tukar Pagar Rumah Baharu, Gunakan Kayuan ‘Shera Plank’ Sebagai Alternatif

Apabila pintu pagar rumah sudah bertahun-tahun lama diguna pakai, mungkin sudah tiba masanya untuk membaiki atau menukar kepada pintu pagar rumah yang baharu.

Namun dengan kenaikan kadar harga barang masa kini, mungkin ada di kalangan anda yang menghadapi masalah kewangan dan kekangan bajet untuk menukar pintu pagar rumah yang baharu.

Tetapi tahukah anda, sebenarnya kini ada alternatif lain yang lebih menjimatkan untuk membaiki pintu pagar rumah anda yang sudah lama dan rosak dengan hanya menggunakan kayu campuran dikenali sebagai ‘Shera Plank’.

Menggunakan kayu campuran ini ternyata bukan sahaja menjimatkan wang ringgit anda malah ia sangat mudah untuk dipasang dan dikendalikan.

Lihatlah hasilnya, memang menakjubkan betul tak? Dengan hanya menggunakan ‘Shera Plank’ sahaja pintu pagar rumah terus berubah tampak seperti baharu.

Bukan itu sahaja, struktur reka bentuk kayu campuran ini juga tampak sangat menarik dan unik apabila ia disiap pasang pada pintu pagar rumah anda.

Sumber: Facebook Kaki Deko

Bagi pasangan Encik Sofian dan Puan Azura, memiliki kediaman yang berkonsepkan industri memang menjadi idaman. Namun apakan daya, tinggal dikediaman pusaka yang ditinggalkan oleh arwah ayah sambil merawat bonda mempunyai sedikit keterbatasan.

Namun, apabila si ibu sepakat memberi privacy kepada anak membina keluarganya sendiri, ruang hadapan rumah induk yang dulunya menjadi serambi diserahkan kepada si anak. ” Dulunya ruang ini menjadi ruang berkumpul terutamanya jika ada kenduri. Dari ruang serambi yang luas, kami bahagikan ia menjadi tiga buah bilik bersama ruang tamu,” jelas pemilik memulakan bicara.

INFO DAPUR
Nama Pemilik: Encik Sofian & Puan Azura
Jenis Kediaman: Rumah kampung
Konsep Dapur: Industrial
Lokasi: Port Disckson

Tidak lengkap sebuah kediaman itu tanpa jantungnya iaitu ruang dapur. Memandangkan ruang serambi telah dipenuhi dengan bilik tidur dan ruang tamu, pemilik mengambil keputusan untuk membina struktur baru yang dijadikan sebagai dapur, bilik air, dan ruang simpanan.

“Memandangkan saya suka mengumpul barangan antik dan isteri pula gemar akan konsep industri, kedua-duanya sangat sepadan. Jadi, saya mengambil keputusan untuk membina struktur dapur ini dari batu bata dan kemasan cement render,” terang pemilik.

Struktur kayu asal dari serambi masih dikekalkan bagi menjadikan ia sebagai salah satu titik tumpu yang unik di ruang dapur ini. Lebih berseri dan memberi impak yang menyeluruh, lakaran air tangan si isteri yang berkonsepkan tropika di lakar indah pada fasad kayu serambi.

Lantai ruang makan ini tidak di beri kemasan cement render kerana ia sukar dijaga tambahan kurang selesa untuk dipijiak. Oleh itu, pemilik lebih yakin dengan pemilihan jubin yang mempunyai corak cement render. Ia mengurangkan beban si isteri untuk melakukan penyelengaraan. Mudah dilap dan disapu

“Berbeza dengan breakfast counter, saya lebih selesa memilih kemasan jubin untuk ruang yang digunakan secara lasak. Ini disebabkan permukaan cement render ini agak sensitif dan sukar untuk dijaga. Jika digunakan secara lasak dan kerap, mudah retak. Apabila berlaku retakkan walaupun kecil, kotoran mudah melekat dan sukar untuk di cuci,” perinci pemilik memahami risiko penggunaan kemasan cement render sebagai counter top.

Selain penggunaan kaunter sarapan sebagai pemisah penggunaan ruang, pemilik turut memadankan jubin bercorak geomatrik pada lantai. Ia bukan sahaja menjadi pemisah secara visual malah memberi percikan rona menceriakan dapur yang ratanya didominasi rona kelabu.

Keseluruhan struktur kabinet dapur menggunkan kayu keras dan diberi kemasan laminate fomica. Tidak mahu terlalu padat, hanya satu ruang dinding sahaja di sediakan kabinet dapur bahagian atas. Ia dibina penuh hingga ke siling bagi mengelak menjadi perangkap habuk. Tampil lebih kemas, pintu kabinet menggunkan sistem concealed finger pull untuk dibuka.

Menyerlahkan lagi konsep industri yang di bawa, Pemilik memilih padanan kaki lampu dan kipas rona hitam. Tidak cukup itu sahaja, pendawaian yang dibuat turut menggunakan paip PVC yang di cat dengan rona hitam mate bagi mengurangkan kos untuk membeli paip besi.

” Tidak mudah untuk menghasilkan rekaan industri ini. Jika tidak kena dengan orang yang mahir, hasilnya akan mengecewakan. Bukan sahaja untuk membentuk permukaan cement render yang cantik malah batu bata yang diikat perlukan kepakaran yang tinggi. Nasihat saya, sebelum melakukan sebarang pembinaan dekorasi berkonsepkan industri ini, pastikan kontraktor yang dilantik mempunyai kepakaran dan teliti dalam menghasilkan sesuatu hasil kerja,” pesan pemilik kepada pembaca Impiana.

Mempunyai pembantu dapur sudah tentu memudahkan kerja bukan. Bagaimana pula jika pembantu dapur anda adalah si cilik yang baru mahu belajar masak.

Keletah anak-anak di dapur boleh mengundang senyum. Teruja mahu membantu ibu di dapur, mengaduk dan kacau masakan diatas api adalah perkara paling dinantikan mereka. Apa kan lagi kalau di ajak mem buat biskut atau kek di dapur, pastinya riuh rendah dengan si kecil.

Jangan halang mereka untuk menjadi pembantu dapur junior anda, kerana ini mampu menghapuskan rasa minat mereka untuk membantu anda pada masa akan datang. Ketahui langkah menyediakan persekitaran dapur selamat kepada anak supaya ia menjadi saat manis untuk kenangan mereka di ruang dapur.

Dress Code!

Peralatan Tajam

Elakkan Cedera Dari Terbakar

Kerja Mencuci

Lantai Bersih Dan Ruang Kemas

Tuala merupakan item yang digunakan untuk menyerap air terutamanya bagi mengeringkan tubuh badan selepas mandi. Kadangkala, tuala yang telah lama dipakai akan menjadi kasar dan tidak lagi selembut tuala yang baru.

PENJAGAAN TUALA :

1.Jemur tuala di tempat yang mempunyai simbahan cahaya matahari setiap kali selepas menggunakannya agar tiada bakteria yang dapat membiak pada kain tuala.

2. Bagi memastikan kebersihan terjaga, tukar tuala yang telah digunakan dengan kerap. Maximum 3 kali penggunaan sebelum tukar.

3. Untuk membasuh tuala, rendamlah tuala dengan sabun pencuci selama 30 minit bersama air suam untuk membunuh bakteria. Sebaiknya, rendamkan tuala berasingan dengan pakaian lain.

4. Buat tuala yang baru dibeli, basuh dahulu sebelum digunakan. Rendamkan tuala selama 1 jam bersama air suam, ½ cawan cuka dan ½ sudu garam halus dan bilas hingga warna dari tuala hilang sepenuhnya.

5. Jangan tergoda dengan warna kain tuala yang warna warni, kerana fungsi menyerap air adalah fungsi utama yang harus di beri perhatian.

PETUA MELEMBUTKAN TUALA :
Tanpa keluarkan kos yang tinggi, anda hanya perlukan dua bahan iaitu baking soda dan air.

Tuala anda akan menjadi lebih lembut seakan-akan tuala baru. Selamat Mencuba!


7 Tip Cara Dan Pilih Kamera CCTV Terbaik Untuk Rumah Anda

Kali ini IMPIANA kongsikan 7 tip dan cara pilih kamera CCTV terbaik untuk rumah anda.Kamera pengawasan CCTV kini menjadi satu kepentingan dalam setiap kediaman.

Kini, bukan di premis mahupun kawasan komersial sahaja yang mempunyai CCTV. Rumah juga penting untuk keselamatan seisi keluarga. Seiring dengan kemajuan sistem pengawasan, kamera pngawasan litar tertutup (CCTV) bukan lagi sekadar kamera dan perakam. Di masa kini, ia menawarkan tahap keselamatan yang lebih tinggi dengan ciri-ciri seperti audio, suara, pengecaman wajah dan inframerah, serta rakaman waktu malam yang berkualiti tinggi. Dengan pelbagai pilihan serta spesifikasi, anda memang rambang mata kerana banyak rekabentuk dan kemampuan kamera yang anda boleh pilih. Oleh itu, pemilihan kamera pengawasan yang sesuai untuk keperluan anda adalah penting kerana boleh mengoptimumkan kelebihannya.

Di sini, IMPIANA kongsikan tujuh perkara asas yang anda perlu pertimbangkan sebelum pasang kamera CCTV di rumah.

Penting untuk anda menilai keperluan anda sebelum mendapatkan kamera pengawasan. Tanya diri anda – kenapa saya perlukan CCTV dan apa yang saya ingin lihat di kamera? Nak pasang luar atau dalam rumah? Berapa harganya? Selain itu, anda juga perlu ambil kira jenis CCTV yang bersesuaian dengan rumah anda. Setiap CCTV mempunyai ciri-ciri yang unik – ada yang sesuai untuk kediaman manakala ada yang sesuai digunakan untuk premis perniagaan.

Sebelum memilih CCTV yang terbaik untuk rumah anda, anda perlukan pertimbangkan jenis kamera, lensa, resolusi, zoom bahkan penglihatan malam inframerah.

Jenis kamera
Ada tiga jenis kamera CCTV yang anda boleh pilih. Kamera analog adalah lebih mampu milik berbanding kamera berdefinisi tinggi (HD) atau kamera protokol internet (IP camera). Walaupun resolusi imejnya rendah, ia tidak kurang hebatnya dalam membuat mengecam kehadiran orang dan mengawasi kawasan rumah anda.

Kamera HD dan IP merupakan yang terbaik di pasaran kerana kamera jenis ini menghasilkan imej beresolusi tinggi. Kamera-kamera ini sangat sesuai untuk membuat pengecaman nombor, orang dan rakaman bukti untuk kegunaan mahkamah. Premis perniaagaan selalunya memilih untuk memasang kamera IP atau kamera Turbo berkualiti tinggi.

Anda juga boleh pertimbangkan jika anda mahukan kamera yang boleh berputar, mengiring dan menyorot, pandangan 360 darjah, serta kemampuan zoom.

Resolusi
Resolusi yang tinggi dan tajam memastikan imej serta rakaman yang sempurna. Ia menentukan sejauh mana kamera itu boleh melihat dan membuat pemantauan. Bukan itu sahaja, ia membolehkan kamera CCTV untuk mengekalkan imej beresolusi tinggi walaupun telah dizoomkan secara digital. Kamera IP mempunya resolusi tertinggi kira-kira 8MP, kamera jarak pertengahan mempunyai resolusi antara 5MP hingga 8MP manakala kamera jarak dekat mempunyai resolusi sekitar 2MP.

Selain itu, luas kawasan yang anda pantau akan menentukan resolusi kamera yang anda perlukan. Kawasan yang lebih luas memerlukan resolusi kamera yang lebih tinggi untuk memastikan imej dan rakaman tidak pecah, kabur atau cacat. Kamera statik adalah sesuai untuk kawasan yang kecil seperti ruang tamu kerana anda tak perlukan imej yang beresolusi tinggi.

Penglihatan malam inframerah (Infrared night vision)
Ciri penglihatan malam inframerah membolehkan CTV untuk ‘melihat’ pada waktu malam. Sama seperti resolusi kamera, ia juga menentukan panjang fokus. Lagi banyak cahaya merah, makin jelas rakamannya. Beberapa jenis CCTV profesional juga dilengkapi dengan kemampuan untuk merakam imej dan video yang jelas walaupun dalam gelap. Kalau anda nak pasang kamera jenis ni, pastikan anda tak letakkan ia di belakang tingkap atau sebarang cermin kerana cahaya inframerah boleh menyebabkan silau atau pantulan IR.

Zoom
Satu lagi komponen CCTV yang paling penting ialah kemampuannya untuk zoom (membesarkan dan mengecilkan rakaman). Terdapat dua jenis zoom – zoom optikal dan zoom digital. Ini ditentukan oleh jenis lensa kamera CCTV anda.

Zoom digital boleh dilakukan pada rakaman lansung atau tak lansung dan ia dibatasi oleh resolusi kamera. Zoom optikal pula bertindak seperti binokular. Ia boleh melihat imej yang lebih jelas berbanding dengan zoom digital kerana ia menggunakan lensa zoom yang sebenar.

Macam yang kami dah terangkan tadi, anda perlu pastikan di mana nak letakkan CCTV tersebut. Kalau nak pasang di luar rumah, anda mesti pasang CCTV yang tahan lasak dan sesuai untuk pelbagai jenis cuaca. Contohnya, CCTV yang beroperasi di persekitaran yang sangat sejuk mempunyai pemanas built-in yang membolehkannya beroperasi walaupun dalam keadaan yang mencabar. Untuk iklim tropika seperti Malaysia, anda perlu memilih kamera CCTV yang melindungi komponen elektronik daripada hujan dan kelembapan.

Kebiasaannya, kamera CCTV di pasang berhampiran pintu masuk seperti pintu depan atau pintu pagar. Ia juga boleh dipasang di ruang rumah anda yang paling gelap. Ini untuk memastikan kawasan ini tidak dicerobohi oleh sesiapa. Sekiranya anda memantau ruanganan yang lebih besar, kamera boleh sorot (pan-tilt) membolehkan lensa mengikuti objek yang bergerak ketika memantau kawasan tersebut.

Terdapat pelbagai jenis penyimpanan data untuk CCTV anda. Anda boleh dapatkan simpanan memori dari 16 GB hingga 1 TB. Bukan itu sahaja, kapasiti penyimpanan dapat ditingkatkan dengan menambahkan cakera keras tambahan (harddrive) atau dengan memasang CCTV anda ke peranti penyimpanan rangkaian tanpa had. Di samping itu, ingat bahawa kamera beresolusi tinggi memerlukan penyimpanan data yang besar. Oleh itu, kad memori sahaja tidak akan mencukupi.

Harga CCTV berwayar adalah jauh lebih murah berbanding dengan CCTV tanpa wayar (CCTV wireless). Selain itu, penyambungannya juga adalah lebih baik kerana wayarnya disambungkan ke DVR melalui kabel sepaksi. Ini menjadikannya lebih baik dari kamera CCTV tanpa wayar.

Sebaliknya, kamera tanpa wayar adalah mudah alih dan mudah untuk dipasang dan dibawa ke mana-mana sahaja. Oleh kerana ia mudah alih, anda juga boleh mengubah kedudukannya. Walau bagaimanapun, ia perlu diselenggara dari semasa ke semasa kerana ia dikendalikan dengan bateri. Anda juga perlu memastikan bahawa jalur lebar internet anda boleh menampung kamera tersebut. Jika kita lihat pada kelebihannya, ia masih boleh berfungsi sekiranya bekalan elektrik terputus. Dengan sistem bateri sandaran, ia dapat memaksimumkan keselamatan rumah anda jika ada penceroboh.

Ciri lain yang perlu dipertimbangkan adalah kemampuannya untuk melakukan siaran lansung. Ia membolehkan pemantauan jarak jauh di mana ia menghantar isyarat ke telefon bimbit, peranti mudah alih atau komputer anda untuk tontonan langsung.

Kelajuan internet yang saya perlukan untuk CCTV
Anda perlukan kelajuan internet yang tinggi kerana jika anda gunakan storan awan (cloud storage) untuk menyimpan rakaman, speed internet untuk CCTV mungkin akan memperlahankan kelajuan internet rumah anda.

Bila dah ada CCTV, anda mestilah nak tahu jika ia berfungsi dengan baik atau tidak kan. Macam ni caranya:

Pantau CCTV melalui telefon pintar
Anda boleh gunakan telefon pintar untuk melihat sekiranya pengawasan CCTV anda masih hidup atau telah dimatikan sekiranya CCTV anda disambungkan ke telefon pintar atau peranti.

Periksa rakaman CCTV
Periksa DVR yang menyimpan rakaman CCTV. Anda boleh putar semula rakaman untuk melihat semula masa serta waktu yang anda inginkan. Dari rakaman tersebut anda boleh tahu sekiranya CCTV berfungsi dengan baik dari masa ke masa, dan anda juga boleh tahu jika ia telah dimatikan. Jika rakamannya nampak seperti rosak, sudah tiba masanya untuk anda selenggara CCTV atau dapatkan yang baharu.

Periksa skrin pada monitor CCTV
Jika anda tak nampak sebarang rakaman, ini bermakna CCTV tidak berfungsi dengan baik atau telah dimatikan.

Periksa inframerah CCTV
Fungsi infrared juga boleh memberitahu anda sekiranya CCTV hidup atau mati. Ini kerana infrared berfungsi untuk merakam sudut tertentu pada CCTV anda.

IMPIANA dah kongsikan 7 cara pilih pengawasan CCTV yang bagus untuk rumah anda, kini anda boleh dapatkan kamera pengawasan yang paling sesuai untuk keperluan anda. Memang rambang mata sebab ada banyak sangat pilihan dan fungsi, tapi berbaloi kerana ia menjaga keselamatan rumah dan seisi keluarga anda. Semoga berjaya dan kongsikan pengalaman pasang CCTV di rumah dengan kami!.

Semua tahu akan langkah berjaga-jaga untuk masa kini bukan? Tetapi masih ada yang mungkin lupa dengan cara apa yang patut anda lakukan. Ingat jangan panik, berjimat bila berbelanja, bukan masanya untuk menyalahkan sesiapa. Impiana kongsikan lagi tip dan cara apa yang patut pembaca tersayang lakukan.

Ingat jika perlu barulah anda keluar dari rumah, jika tidak duduk diam-diam di rumah. Dengan cara ini kita mampu memutuskan rangkaian penyakit Covid19 ini. Banyak cara yang tidak akan membosankan anda jika and bijak melaksanakan harian anda di rumah.

Buat Jadual Harian seperti ini:

Hari Pertama: Cuci langsir yang dah berbulan tak basuhkan? Cuba tengok mesti dekat penyangkut atas sekali tu, habuk yang anda kumpul mesti boleh tulis nama dah.

Hari Kedua: Cuci semua tandas dalam rumah anda, kalau rumah ada satu tandas je, tambah kerja lain ye! Cuci sampai berkilat, celah-celah dinding tu sental sikit ye… Tu baru betul cuci tandas!

Hari Ketiga : Buka almari pakaian anda, pasti ke semua tu nak pakai? Kalau tak, apalagi ambil pelastik hitam lipat dan masukan kedalam plastik untuk diaggihkan kepada yang memerlukan.

Hari Keempat: Buka almari dapur pulak.. tengok la almari, hmmm…. bekas plastik tu Sis pakai semua ke, terutama bekas ais krim tu.. hmmm tiba la masanya!

Hari Kelima: Sis banyak ruang dalam rumah kalau admin nak tulis ni, admin ja la p rumah sis bagi tau apa nak buat sampai keluar rumah sis check nanti.

Ini pula langkah paling penting untuk ketua rumah bila balik dari pergi membeli barang keperluan.

#1. Buka topeng muka masukkan ke dalam plastik dan buang ke tong sampah.
#2. Elakan menyentuh atau memeluk ahli keluarga.
#3. Masuk kedalam tandas dan rendam semua pakaian dengan air sabun
#4. Mandi dengan bersih gunakan sabun di seluruh badan, muka anda.
#5. Baru bertemu keluarga.

Warna cat ideal untuk kediaman, jangan sampai tersalah pilih. Memang agak  sukar untuk menentukan jenis warna yang akan digunakan sebagai warna utama agar ianya nampak sepadan dengan perabot yang telah kita pilih. Terdapat beberapa faktor yang wajar diberikan pandangan yang serius seperti kombinasi warna asas serta utama dan jenis ruangan yang akan dicat.

Anda pasti tidak mahu kelihatan sama warna dengan rumah orang lain bukan? Sebagai pemilik kediaman anda tentunya ingin muncul dengan idea tersendiri untuk mewarnai mahligai indah yang diidam-idamkan selama ini.

Berikut beberapa panduan pemilihan warna yang boleh anda terapkan di kediaman anda nanti.

TRY AND ERROR DI RUANGAN YANG KECIL

Saat ini anda masih lagi was-was dengan pilihan warna yang ada, jadi cuba dahulu di ruangan dinding yang kecil saiznya agar anda nampak kesannya setelah cat ditepek ke atas dinding. Ataupun anda boleh memilih dinding yang mudah untuk dilihat dan suai padankan perabot anda dengan dinging percubaan tersebut. Tetapi jika ianya nampak tidak sesuai, anda boleh tutupi kesilapan tersebut dengan hiasan wallpaper yang sesuai mengikut cita rasa anda sendiri.

PILIH WARNA YANG SESUAI DENGAN MOOD ANDA

Tahukah anda jika anda tersalah memilih warna untuk bilik tidur, anda akan rasa susah untuk tidur seperti diganggu dan ia mempengaruhi kadar rehat anda dan kesan buruknya amat nyata di pagi hari selepas anda bangun dari tidur yang tidak lena. Oleh itu, pemilihan warna neutral seperti biru air laut serta hijau muda amat sesuai.

PERIKSA DAHULU ADAKAH WARNA CAT SESUAI DENGAN PENCAHAYAAN DI KEDIAMAN ANDA

FAHAMI SUSUNAN KELUARGA WARNA DARI CERAH HINGGA KE WARNA GELAP SERTA KETAHUI JUGA JUMLAH KECERAHANNYA

Berikut adalah di antara dua sebutan yang popular dalam penentuan kadaran warna iaitu Hue dan Saturation. Merah dan biru adalah warna hue. Nilainya bergantung kepada tahap keterangan atau kegelapan sesuatu warna tersebut.

Saturation pula adalah tentang tahap kepekatan sesuatu warna tersebut. Ianya amat penting kerana cara ini dapat menentukan kombinasi warna yang akan anda gunakan samada kuning terang bercampur biru muda atau sebagainya.

UJI WARNA PILIHAN SECARA TERUS PADA DINDING UTAMA PADA SKALA KECIL

Anda boleh cuba padankan segala pilihan warna terus ke atas dinding. Tetapi anda perlu bersedia dengan cat warna asal dinding, kerana anda perlu menutupnya kembali jika segala warna yang anda cuba tidak menetapi citarasa anda. Ini kerana di peringkat permulaan tadi, anda hanya bayangkan warna yang mengikut katalog yang disediakan, tetapi anda kini membawa pulang beberapa sampel yang bersesuaian.

PEMILIHAN WARNA MENGIKUT SKALA LINGKARAN WARNA

Senjata utama para designer adalah skala lingkaran warna. Ianya membantu mereka dalam pemilihan kombinasi warna yang tetap. Contohnya, padanan warna merah terang dan hijau muda merupakan padanan ideal untuk tema gelap-terang. Skala ini membantu adunan warna tersebut tampak hebat apabila diaplikasikannya nanti.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Kekalkan keharuman bau tandas dengan menyediakan blok pewangi tandas secara home made yang terbukti dapat menyingkirkan bau busuk dan memberikan kesegaran. Menariknya, anda boleh memilih wangian apa yang dimahukan!

Apa yang perlu disediakan;

1 cawan                baking soda
1/4 cawan             asid sitrik
1/2 sudu besar      cuka
1 sudu besar         hydrogen peroxide
15 hingga 20 titik  essential oil

Peralatan:

Kuali leper/ dulang
parchment paper
measuring spoons / camca sukat
botol penyembur

Cara-cara:

1. Campurkan baking soda ke dalam bekas adunan dan gunakan bantuan garfu untuk sebatikan bahan. Baking soda sememangnya berkesan untuk menyingkirkan bau yang busuk dan kurang menyenangkan. Selain dari itu ia juga merupakan base yang bagus untuk membuat blok pewangi tandas ini. Kemudian, campurkan asid sitrik.  kacau rata

2. Seterusnya, campurkan cuka dan hydrogen peroxide di dalam bekas kaca. Kacau rata. Selepas itu, masukkan setitik demi setitik sebatian cuka dan hydrogen peroxide ini ke dalam baking soda. Anda tidak digalakkan mencampur terus sebatian ke dalam baking soda untuk mengelakkan reaksi diantara tiga bahan tersebut. Setelah itu tambahkan dengan essential oil

3. Gunakan separuh camca untuk mencedok dan membentuk bahan sebatian itu tadi kepada bentuk separuh bulat. Anda boleh alaskan dulang/ kuali leper dengan parchment paper dan letakkan acuan tadi di atasnya. Untuk memudahkan ia melekat di antara satu sama lain, anda boleh menggunakan sedikit cuka dan air. Biarkan selama beberapa jam atau sepanjang malam.

4. Anda bolehlah menyimpan blok pewangi ini di dalam jar kaca dan pastikan dilabel untuk elak dari dimakan! Setiap kali tandas berbau busuk, selepas flush, jatuhkan blok pewangi ini ke dalamnya. Dan anda pasti sukakan bau yang dihasilkan.

Sumber: www.popsugar.com


Chandelier Kalau Letak Di Ruang Makan Terus Nampak Woww

Chandelier kalau letak di ruang makan terus nampak wow. Ruang makan selalunya menjadi tumpuan kedua selepas ruang tamu. Biar pun hanya dihias dengan set meja makan dan kerusi, tetapi itu bukan penyudah untuk kita menata hias ruang ini agar lebih megah dan nampak berseri.

Dengan pencahayaan sempurna seumpama inilah yang menjadikan ruang makan nampak menyenangkan lagi hebat dipandang. Jika dahulu lampu gantung merupakan lampu wajib ada di ruang ini.

Ruang makan nampak lebih menarik, fokus dan makanan juga nampak cukup menyelerakan dengan biasan cahaya warm dan elegan. Namun kini pereka menukar reka bentuk lampu tersebut kepada chandelier agar tampil lebih dramatik dan mewah.

Cuma bila disebut chandalier, pelbagai rekaan yang lebih kemas dan moden boleh disuai padan. Selaras dengan rekaan ruang makan tersebut. Bulat, empat segi atau tampil klasik mahu pun pengaruh budaya antarabangsa. Semua boleh dihubung kait dengan pemilihan lampu chandalier anda. Tidak perlu terlalu berjurai panjang. Cukup dengan bentuk yang melengkapkan tata hias di ruang ini.

Pernah tak anda alami tidur yang kurang sempurna, seperti bila bangun pagi badan masih tidak rasa segar, rasa malas yang terlampau dan tegang leher. Ini semua sebenarnya anda sedang alami tidur yang kurang sempurna. Jika perkara ini dibiarkan berlarutan ia akan memudaratkan kesihatan anda dan kerja harian. Pastinya anda tidak mahu perkara begini berlaku pada diri anda bukan.

IKEA membantu rakyat Malaysia mengenal pasti elemen penting untuk tidur malam yang baik.

Pada 13 Mac lalu , dalam sambutan Hari Tidur Sedunia, IKEA Malaysia memberi penerangan tentang pentingnya tidur malam yang baik, asas dari mana kehidupan seharian yang lebih baik dan sihat bermula. Dengan banyak tanggungjawab dan keramaian dan kesibukan kehidupan seharian kita, tidur yang cukup sering dikurangkan.

Mendapatkan jumlah mata yang berkualiti tinggi adalah penting untuk berasa selesa, segar dan segar pada keesokan harinya. Sering kali, kita lupa unsur kecil tetapi penting yang menyumbang kepada kualiti tidur kita. Unsur-unsur ini termasuk keselesaan, suhu dan bunyi, kualiti udara dan pencahayaan. Betapa selesa anda berada di waktu malam, suhu badan anda berada di dan berapa banyak cahaya masuk ke dalam bilik tidur anda adalah beberapa faktor yang memainkan peranan untuk berehat yang menenangkan.

Sudah tiba masanya untuk mencipta tempat perlindungan di dalam bilik tidur anda untuk kehidupan seharian yang lebih baik. Membuat sedikit perubahan dalam bilik tidur sering mencetuskan impak terbesar, memastikan anda mempunyai rehat malam yang baik. Mulakan dengan meningkatkan unsur-unsur berikut dengan beberapa penyelesaian rumah ini.

Keselesaan

Mencapai keselesaan maksimum setiap malam mungkin lebih mudah daripada yang anda fikirkan. Ia adalah mengenai mencari bantal yang betul untuk kedudukan tidur anda dan mendapatkan tilam yang memberikan sokongan dan suhu yang betul mengikut keperluan anda.

Suhu dan Bunyi

Memiliki suhu yang sempurna di dalam bilik tidur anda memastikan anda jatuh dan tidur. Selain itu, bunyi bising dan menghalang bunyi yang tidak diingini di dalam bilik tidur membantu memastikan anda tidur sepanjang malam, lebih-lebih lagi jika anda tidur ringan.

Kualiti udara
Membersihkan udara untuk tidur yang lebih baik dan kesejahteraan keseluruhan
Mewujudkan suasana tidur yang segar akan memberi manfaat kepada kualiti tidur anda dan lebih baik untuk badan anda juga. Pertimbangkan mempunyai tumbuhan penapis udara semulajadi di dalam bilik tidur anda untuk menyaring bahan pencemar yang tidak diingini.

Pencahayaan

Bilik langsir gelap menghalang mana-mana lampu semula jadi dan bandar untuk mewujudkan bilik yang selesa. Selektif tentang jenis pencahayaan yang anda tampilkan di bilik tidur anda boleh memberi impak yang besar kepada seberapa cepat anda tidur. Pencahayaan mempunyai kesan langsung pada panjang dan kualiti tidur anda. Selain itu, anda juga perlu merancang sumber pencahayaan di mana aktiviti berada di dalam bilik, lampu meja adalah pilihan yang baik untuk dipertimbangkan.

Untuk lebih banyak inspirasi tidur dan tip bagaimana untuk memperbaiki suasana bilik tidur anda, lawati IKEA Damansara, IKEA Cheras, IKEA Tebrau, IKEA Batu Kawan atau kiosk IKEA berhampiran anda dan layari IKEA.my.

La ni memang ramai yang memilih untuk menggunakan santan kotak berbanding santan segar. Ia bukan sahaja lebih mudah dan cepat, ada juga yang berpendapat makanan lambat basi.

Tapi, adakalanya santan kotak tak habis digunakan pasti akan berketul bila disimpan di dalam peti sejuk atau tempat sejuk beku. Berketul tu bukan bermaksud santan anda rosak dan tidak boleh digunakan lagi. Boleh je nak guna, cuma tak cantik dalam masakan dan rasa santan nya kurang.

Untuk elak santan kotak jadi berketul begini boleh praktikkan petua yang dikongsi oleh Wan Norhasni Wan Han.

Berkongsi tip dalam akaun TikTok miliknya kata beliau cara untuk pastikan santan berketul ini elok semula mudah saja. Caranya;

1. Ambil santan yang sudah cair dan berketul itu lalu masukkan dalam blender.
2. Tambahkan 1/2 kotak santan berketul bersama cawan air panas dan kisar sampai santan dah tak berketul. Mudah je

Nak tahu macam mana? Jom kita belajar cara membuat roman shade Fazlina Samsuddin ini

Bahan-bahan:
Wallpaper kalis air
Gam serbaguna
Pita pelekat kertas
Double side tape
Tali (macam tali jala tu)
Gunting
Pisau
Stapler tembak
Kayu 1 inci
Skru cangkuk
Velcro tape
Lidi sate (kalau ada kayu halus yang panjang seperti saiz lidi sate lebih sesuai. Potong hujung lidi yang tajam

Cara-cara:
1. Ukur saiz tingkap yang akan diletakkan roman shade. Ukuran diambil tinggi x lebar.

2. Dah dapat ukuran, potong wallpaper mengikut keperluan tingkap. dan lipatkan dua (anggaran 1.2″) di bahagian atas wallpaper dan gam kan. Guna double side tape pun boleh, Bahagian tepi pun lipat juga dan gam kan. Ini bermakna, dari ukuran asal tingkap tadi anda perlu lebihkan 1.2″ di bahagian atas, bawah dan sisi sebagai kemasan

3. Mulakan lipatan seperti kipas dari bawah wallpaper. Untuk lipatan pertama, anda perlukan ukuran 7 inci dan berikutnya 8 inci sehingga atas. Untuk lipatan yang paling atas bagi basinya lebih sedikit lebih kurang 2 inci untuk nampak lebih cantik. ini bermakna, lipatan paling atas keseluruhanya 10 inci tinggi.

4. Buat batang penyokong roman shade dari lidi sate. Untuk cantumkan lidi tadi jadi panjang gunakan pita pelekat kertas

5. Aturkan batang lidi yang telah siap dicantum tadi atas garisan lipatan pada wallpaper dan lekatkan dengan pita pelekat sepanjang lidi. Hanya tinggalkan ruang kanan dan kiri (6 inci) dari sisi tidak terlekat sebagai tempat ikat tali nanti.

6. Ambil kertas lain atau wallpaper yang sama, tampalkan di bahagian belakang wallpaper sebagai kemasan. Jangan lupa tebuk lubang untuk tujuan kita ikat tali untuk tarik pada bahagian yang tidak dilekat dengan pita pelekat kertas

7. Ikat tegang dan kemas tali pada bahagian yang tidak dilekatkan tadi dan biarkan basi banyak di bahagian atas sebagai tempat pemegang untuk ditarik. Perlahan-lahan tarik tali yang melekat pada batang sokongan roman shade. dah hampir siap dah.

8. Bahagian atas, lekatkan velcro tape untuk memudahkan ia digantung pada bingkai

9. Untuk tempat menggantung, gunakan batang kayu 1 inci dengan panjang mengikut kelebaran roman shade tadi. Balutkan kayu tersebut terlebih dahulu dan letakkan skru cangkuk sebagai tempat pemegang tali dan tape velcro di bahagian hadapan sebagai tempat tampal wallpaper tadi. Setelah siap, drill kan kayu tersebut pada bahagian atas tingkap.

p/s: dalam gambar ni saya guna polystren dulu sementara nak cuba letak di dinding

10. Dah drill kayu pada tingkap, masukkan tali pada penyangkuk skru tadi dan pastikan basi kedua-dua tali terletak di sebelah kanan untuk memudahkan ia di tarik. Lekatkan velcro tape pada wallpaper terus di atas bingkai kayu 1 inci tadi. SIAP


Mahu Tampak Lebih Eksklusif & Mewah, Ini Tip Untuk Dekorasi TV Di Ruang Tamu

Tidak dinafikan, ruang tamu adalah merupakan nadi utama bagi sesebuah rumah, jadi tidak mustahil ianya adalah satu ruang yang sangat penting dan perlu dititikberatkan.

Bercakap soal mengenai ruang tamu, siapa sahaja yang tidak sukakan ruang tamu yang tampak lebih eksklusif dan mewah. Jadi, sudah pasti anda mengetahui bagaimana caranya untuk membuatkan ruang tamu tampak sedemikian rupa, betul tak?

Seperti umum mengetahui, selain kelengkapan perabot seperti sofa barangan elektronik seperti televisyen juga antara komponen penting untuk ruang tamu rumah anda. Oleh itu, ini antara beberapa tip untuk dekorasi televisyen di ruang tamu sebagai panduan kepada anda semua.

1.Televisyen Berskrin Besar

Untuk mendapatkan ruang tamu yang tampak mewah, sudah semestinya anda perlu meletakkan sebuah televisyen yang berskrin besar. Anda disarankan untuk menggunakan televisyen yang bersaiz 50-65inci.

2.Penggunaan Wainscoating

Langkah kedua yang perlu anda lakukan adalah menggunakan aksesori wainscoating di ruang sudut televisyen anda. Kaedah ini dipercayai membolehkan ruang tamu anda tampak lebih mewah serta elegan.

3.Penggunaan Lampu LED

Penggunaan lampu LED antara langkah yang boleh anda lakukan bagi mendapatkan ruang tamu yang mewah. Namun begitu, anda amat digalakkan untuk menggunakan hanya satu warna lampu sahaja iaitu, Warm White.

4.Pemilihan Kabinet Televisyen

Seterusnya, pemilihan kabinet televisyen juga sangat penting jadi jangan ada di kalangan anda yang tersalah membuat pemilihan kabinet TV. Anda disarankan untuk menggunakan jenis kabinet televisyen yang panjang, tidak kisah apa jua jenis kedudukan mahupun floating atau di lantai. Kedua-duanya sesuai untuk digunakan.

Foto: Twitter Zalyazahari

Mesin Basuh Letak Dalam Bilik Air. Mesin basuh antara barang elektronik yang sangat membantu memudahkan dan mempercepatkan kerja mencuci pakaian. Kalau tak, memang baju yang dicuci pagi, sampi ke petang belum tentu lagi kering.

Disebabkan masin basuh mencuci melibatkan air, ramai yang memilih untuk meletakkan ia di dalam bilik air. Tapi, adakah sesuai mesin basuh diletakkan di dalam bilik air?

Pendedahan kompas.com, memaparkan hakikat mesin basuh sebenarnya tidak boleh bahkan dilarang diletakkan di dalam bilik air. Mesin basuh yang diletakkan di dalam bilik air lebih cepat dan mudah rosak walaupun saiz bilik airnya besar dan jauh dari percikkan air ketika mandi.

Tidak semua bahagian mesin basuh direka kalis air. Oleh sebab itu, apabila mesin mudah dan kerap terdedah kepada air, ia akan menyebabkan badan atau body mesin basuh mudah terhasil renjatan. Sebab itu, sesetengah mesin basuh kita rasa ada sedikit renjatan apabila memegang bahagian tertentu

Akabat terdedah kapada kondisi yang lembap sepanjang masa di dalam bilik air, ia akan menggalakkan pertumbuhan kulat dan bahagian badan mesin basuh cepat berkarat

Dinamo mesin basuh terletak di bahagian bawah. Jika ia mudah terkena air, akan menyababkan berkarat dan akhirnya terbakar. Hal ini boleh mengakibatkan mesin basuh anda terhenti secara tiba-tiba

Mesin basuh sebaiknya diletakkan ditempat yang rata, kering dan tidak terkena cahaya matahari. Lokasi anda meletakkan mesin basuh memberi kesan terkhadap daya tahannya sama ada dari segi komponen mahupun strukturnya.

Jadi, sebaiknya elak letak mesin basuh di dalam bilik air. Mesin Basuh Letak Dalam Bilik Air

Sebagai kakitangan yang bertugas di tengah-tengah kota metrpolitan yang sibuk tanpa henti, kita mesti selalu berhadapan dengan isu tiada masa untuk mengemas rumah sehinggakan apabila stress di pejabat balik ke rumah pula keadaan rumah tunggang langgang. Lagi stress dibuatnya!

Jika hari bekerja 9-5 anda tidak mempunyai masa untuk mengemas, solusi biasa adalah untuk mengemasnya pada hari minggu, tetapi untuk menunggu hari minggu pula ada kalanya banyak urusan yang menanti.

Oleh itu, IMPIANA ingin membantu anda dalam berkongsi sedikit maklumat mengemas rumah di awal pagi sebelum pergi bekerja dan anda tidak akan lagi stress setelah pulang dari pejabat kerana anda sudah uruskannya di sebelah pagi cuma di waktu petang, anda hanya perlu kemaskan ruangan yang tertinggal dan di bahagian lain.

1) Mengemas dahulu tempat tidur

Anda boleh menjimatkan masa mengemas dengan memastikan cadar serta selimut katil anda dalam keadaan teratur di sebelah pagi sebelum melakukan rutin harian yang lain. Kaedah ini dapat menjimatkan masa mengemas sewaktu pulang dari pejabat di sebelah petang serta boleh memfokuskan bahagian lain di dalam rumah seperti dapur dan ruang tamu.

2) Kemas bilik air

Selepas bangun dari tidur, anda pasti akan terus mandi untuk memyegarkan diri selepas tidur yang panjang. Apa yang penting adalah untuk memastikan bilik air anda dalam keadaan yang teratur tanpa ada gumpalan rambut yang gugur tertinggal di lubang saliran, bekas buih serta syampu dan tumpahan ubat gigi. Jika pasangan anda selalu mencukur misai dan janggut, pastikan pisau cukur serta buih foam tidak tertinggal dalam sinki, selain itu guguran bulu misai juga harus diberi perhatian. Istilah TERTINGGAL tidak sepatutnya timbul jika anda tidak mahu kadar stress bertambah setelah balik bekerja.

3) Kumpulkan baju kotor dalam satu bekas khas

Buangkan habit parking tuala basah serta baju kotor secara merata. Tahukah anda, baju kotor serta pakaian basah terutamanya tuala adalah penyumbang utama kepada bau hapak dan mengundang ketidak selesaan di dalam rumah. Basuh baju di sebelah pagi mungkin tidak sempat, jadi kumpulkan dalam satu bekas baju kotor dan tutup agar baunya tidak merebak keluar (untuk rumah high rise yang tiada balkoni), tetapi jika anda tinggal di rumah jenis landed dan punyai halaman sendiri, mungkin anda boleh terus basuh dan sidai mengikut ramalan kaji cuaca harian.

4) Jangan tinggal pinggan kotor dalam singki

Jika disebelah pagi anda dan pasangan gemar makan bijirin serta bersama susu, pastikan selepas makan untuk terus membasuhnya. Ini kerana walaupun anda sudah habis makan sisa tinggalan susu kalau tidak dibasuh akan mengeluarkan bau masam basi yang bakal membuatkan mood anda bertukar dengan cepat. Jadi jangan tangguhkan pembasuhan di sebelah pagi kerana anda pasti tidak mahu membasuh pinggan bersama susu basi dan juga makanan busuk yang lain.

5) Sapu ruang tamu

Pastikan tiada sebarang sisa kotoran yang tertinggal di ruang tamu dan susun semula segala bantal dan sofa di ruang tamu sepertimana asal sebelum anda memasuki ruang kamar beradu. Ini akan menjimatkan masa mengemas di sebelah petang dan anda tidak akan stress sebaik sahaja pulang daripada bekerja. Ini kerana ruang tamu merupakan bahagian pertama dalam rumah. Bayangkan, buka sahaja pintu masuk, ruang tamu anda bersepah?

6) Jangan tinggal sampah dalam rumah

Buang jauh-jauh amalan, dah penuh bakul sampah baru buang. Ini kerana sisa sampah seperti perut ikan dan ayam tidak mengambil masa yang lama untuk berbau. Jadi sebaik sahaja anda selesai memasak atau siang ikan, terus buang sampah tersebut di dalam bilik sampah yang disediakan oleh pihak JMB atau tong sampah besar di luar rumah.

7) Periksa kembali segala kekotoran

Setelah pulang dari pejabat, pasti anda akan berasa penat setelah seharian bertugas melihat keadaan rumah yang tenang dan teratur pasti membuatkan anda berasa lega. Di waktu ini anda boleh mengambil masa untuk berehat sebentar dan teruskan dengan ruti harian lain seperti membasuh baju, mengemas sedikit baki kekotoran yang anda tertinggal di pagi hari dan sebagainya.

Bagi anda yang sememangnya hari-hari memasak di dapur, mesti ada perkakas dapur seperti bekas atau balang rempah yang sudah lama, rosak dan tidak boleh digunakan lagi.

Sekiranya anda sudah berasa bosan dengan perkakas yang sedia ada di rumah dan sedang masih mencari bekas atau balang rempah baharu dengan rekaan yang lebih moden, anda boleh mendapatkan balang rempah Bumbu Series keluaran jenama dari Kayangan Living.

Apa yang menariknya mengenai balang rempah Bumbu Series ini, ia diperbuat daripada kaca borosilikat lutsinar dan didatangkan sekali dengan penutup kedap udara yang diperbuat daripada kayu buluh.

Dengan dua pilihan saiz kapasiti 300ml dan 450ml, sememangnya amat sesuai untuk diisi pelbagai jenis rempah-ratus seperti serbuk kari, biji lada hitam, kulit kayu manis, bunga lawang dan banyak lagi.

Sekiranya anda mahu ia tampak lebih estetik dan menarik, anda juga boleh menampal pelekat label pada balang rempah anda!


Orang Dulu-Dulu Cegah Serangga Perosak Di Kebun guna Air Kopi Dan Tepung

Orang dulu-dulu cegah serangga mana ada racun serangga yang dijual secara meluas di pasaran seperti sekarang ni. Akan tetapi, tanaman mereka tetap optimum dan kurang masalah. Apa yang mereka lakukan? berikut adalah 4 masalah serangan serangga yang diselesaikan dengan amalan mampan. Hanya guna bahan-sekitar kita sahaja. Rugi kalau tak cuba.

MASALAH 1: CACING KUBIS

Bahan: Tepung naik sendiri
Cara: Masukkan tepung ke dalam beg kertas, kemudian buat lubang kecil sebesar hujung jarum pada beg berkenaan. Taburkan tepung tersebut ke atas tumbuh-tumbuhan yang diserang pada awal pagi, Ini kerana awal pagi merupakan waktu paling aktif cacing memakan tumbuhan. Apabila suhu meningkat, tepung ‘naik sendiri’ yang melekat pada badan cacing akan menyebabkan ia membengkak dan mati.

Bahan: Air dan ammonia
Cara: Campurkan air dan ammonia kemudian sembur pada siput. Air ammonia ini akan mengecutkan siput dan dalam masa sama, baik untuk tumbuhan kerana ia memberi sumber nitrogen
Alternatif: Bancuhkan kopi pekat – 10 sudu serbuk kopi untuk secawan air dan sembur sekitar tumbuh-tumbuhan atau atas daun. Kafein adalah pembunuh siput!

MASALAH 3: SERANGAN ULAT PADA AKAR POKOK

Bahan: Ubi kentang
Cara: Potong kentang dan letakkan sekitar akar pokok. Biasanya ulat akan beralih dari akar ke kentang kerana ulat lebih gemarkan akar dari jenis umbisi yang lazat. masa ni amat sesuai untuk memberi semburan racun pada ubi kentang tersebut untuk memusnahkan serangga tadi. Alternatif: Boleh gantikan kentang dengan lobak merah atau lobak putih.

MASALAH 4: KUTU DAUN, TERITIP DAN LALAT PUTIH

Bahan: Minyak daun semambu (Neem Oil)
Cara: Semburkan pada daun
Alternatif:
* Ekstrak daun semambu.
Cara membuatnya campurkan 2kg daun neem yang sudah ditumbuk lumat bersama dengan 30 gram sabun basuh. Tinggalkan semalaman dan tapis. Setiap 5 liter bahagian dicampurkan dengan 15 liter air dan semburkan ke pokok.

* Ekstrak bawang putih
Campurkan 100 gram bawang putih dicincang dalam 0.5 liter air. Tambahkan 10 ml minyak masak dan 10 gm sabun. Tinggalkan semalaman dan tapiskan. Untuk semburan, campurkan larutan campuran bersama air dengan nisbah 1:200

orang dulu-dulu cegah serangga

Tanaman atau pokok, wujudnya di muka bumi ini amat penting bukan sekadar membekalkan oksigen dan melestarikan persekitaran malah menyeimbangkan keperluan seluruh makhluk di dunia. Namun, tidak semua tanaman dapat dimanfaatkan sepenuhnya tidak kiralah manusia mahupun hidupan liar. Ada antara tanaman yang merbahaya ini bukan sekadar mengudang masalah fizikal manusia malah ancaman nyawa. Antara tanaman yang dimaksudkan adalah seperti:

POKOK MANCHINEEL

Pokok yang menghasilkan buah seperti epal ini telah disenarikan sebagai tanaman yang paling beracun oleh Guiness World Records. Dikenali dengan nama saintifiknya Hippomane mancinella, tanaman ini tumbuh mekar di Kawasan tropika terutamanya Utara Amerika.

Sekiranya berlindung di bawah pokok ini ketika hujan, getah yang mengalir jika terkena kulit akan menyebabkan kudis seperti kesan lecur. Asap yang dihasilkan dari proses pembakaran pohon ini pula di dapati boleh menyebabkan mata buta

Zaman perang dahulu kala, tentera Amerika Syarikat menyeksa tahanan Spanyol dengan memaksa mereka berdiri di bawah pohon Manchineel ini ketika hujan. Selain itu juga, getahnya amat popular digunkan pada busar anak panah. Ia mampu melpahkan saraf mangsa yang terkena panahan getah pokok Manchineel.

POKOK CICUTA

Cicuta atau juga dikenali dengan nama Water Hemlock merupakan tanaman yang dipenuhi dengan sebatian beracun Cicutoxin. Walaupun dalam jumlah yang sedikit, Cicutoxin boleh menyebabkan kekejangan. Jika tidak dirawat segera, ia boleh menyebabkan kematian.

Bahan beracun ini akan menyebabkan kegegalan fungsi system pernafasan atau fibrilasi ventrikel dan boleh berlaku hanya beberapa jam selepas tubuh dicemar dengan bahan tersebut. Cukuplah sekadar anda tergigit bahagian akar tanaman ini, ia sudah boleh menyebabkan anda menerima kesanya yang amat buruk. Bentuk akar Water Hemlock menyerupai lobak dan sering disalah anggap oleh manusia

POKOK JARAK

Ramai yang tahu akan bahaya pokok jarak ni. 1 biji buahnya mampu membunuh manusia dalam tempoh 1 minit sahaja. Toksin yang dipanggil Ricin terdapat apda keseluruhan bahagian tanaman ini. Namun, kebiasaanya pengguna akan menggunkan buah atau biji jarak untuk ekstrak racun dari tanaman ini dengan menghasilkan minyak jarak.

Gejala utama yang akan dialami jika anda tercemar dengan racun ini tekak atau mulut akan rasa seperti terbakar, sakit perut, cirit birit hingga berdarah dan muntah. Akhirnya, pengidap akan mati disebabkan hidari melampau

POKOK BELLADONA

Atropa belladonna dikenali dengan nama tempatanya Bellandonna atau deadly nightshade. Tanaman ini mengandungi bahan Tropane alkoids iaitu bahan toksik yang terdiri daripada Atropine, Scopolamine dan hyoscyamine yang akan menyebabkan kecelaruan system tubuh atau halusinasi. Ia banyak digunakan bagi tujuan antikolinergik farmaseutikal.

Seluruh bahagian tanamanya beracun namun yang paling tinggi adalah pada buahnya. Gejala yang terjadi akibat racun belladonna adalah seperti anak mata membesar, penglihatan menjadi kabur, berhalusinasi dan kurang waras.

Atropine racun yang terkandung di dalam bunganya akan menggangu system saraf, pernafasan, saraf peluh dan akan menyebabkan jantung berdegup laju

Kerja di dapur kelihatan rumit dan membebankan jika anda tidak bijak mengatur atau menyelenggara di peringkat awal. Bagi melancarkan kerja atau tugasan di dapur, berikut 10 kitchen hack yang sangat bermanfaat yang pelru anda cuba:

Bandar Seremban atau nama asalnya Sungai Ujong, merupakan sebuah bandar yang sangat sibuk dengan urusan perniagaan, dengan jumlah kepadatan penduduk lebih 500,000 orang. Pembangunan yang pesat membangun di bandar Seremban ini menyebabkan kerajaan negeri terpaksa melimpahkan pembangunan baharu di luar daripada pusat bandar.

Seremban kini, bukanlah seperti 10 tahun yang lalu. Kini pelbagai kemudahan serta pesat membangun. Pada satu ketika, ramai yang bekerja di Kuala Lumpur tetapi menetap di Seremban, perasaan jauh dan kurang selesa pastinya menjadi mainan di dalam kotak fikiran. Dengan desakkan sara hidup membuatkan ramai sanggup berulang alik walaupun saat itu masih tiada apa di Seremban. IJM Land adalah antara pelopor perbandaran di Seremban dengan pembangunan Seremban 2 yang kian pesat membangun terus mendapat perhatian warga kerja Kuala Lumpur. Pengurus Besar Kanan (Wilayah Tengah) IJM Land, Datuk Hoo Kim See berkata, kira-kira 20 peratus penduduk Seremban 2 dalam kalangan mereka yang bekerja di Kuala Lumpur dan 10 peratus lagi mencari rezeki di negeri lain berhampiran Negeri Sembilan. “Mereka tidak kisah menempuh perjalanan agak jauh untuk mencari rezeki di ibu kota kerana memilih untuk menetap di Seremban 2 yang lebih tenang dan selesa serta segalanya kemudahan ada di sini.

Tempat yang ideal untuk memiliki sebuah rumah di selatan perbandaran Seremban 2 oleh IJM Land di Negeri Sembilan cukup sempurna. Merangkumi lebih 1537 hektar tanah, perbandaran itu adalah rumah kepada penduduk lebih daripada 62,000 orang. Daripada jumlah itu, 20% berasal dari kawasan Lembah Klang yang lebih besar, dan jumlahnya semakin meningkat pada tahun ini. Terdapat juga banyak penduduk yang bekerja di Lembah Klang yang membuat keputusan untuk tinggal di Seremban 2 kerana kos kehidupan yang lebih rendah dan menikmati gaya hidup yang seimbang.

Seremban 2 menyediakan gaya hidup yang penuh kualiti serta pembangunan terancang. Seremban 2 kini adalah pintu gerbang selatan bagi perjalanan ke Lembah Klang. Ia bukan lagi bandar asing yang sukar diakses. Tiada alasan lagi untuk tidak memilik rumah di lokasi ini sebagai alternatif kehidupan di ibu kota. Harga hartanah yang masih mampu dimiliki lebih jauh berbanding dengan harga di Kuala Lumpur.

“Melalui konsep yang dirancang dengan baik dan pelaksanaan pelan induk pembangunan, IJM Land telah menyegarkan semula Seremban dengan pengenalan seni bina moden, sistem jalan raya yang baik, kawasan perumahan yang mampan dan mesra alam, perkhidmatan penting, pelbagai pilihan pendidikan, kemudahan dan sokongan komuniti yang boleh dipercayai, dengan pembangunan ini ia memberi peluang pekerjaan dan perkhidmatan sosial, “tambah Dato Hoo.

Salah satu kelebihan utama di Seremban 2 adalah kemudahan rangkaian lebuhraya yang mudah diakses dan bersambung dengan baik. Perbandaran berdekatan dengan Lebuhraya Utara-Selatan, Lebuhraya ELITE dan LEKAS yang menyediakan akses pantas antara bandar dan Kuala Lumpur yang sejauh 45 minit memandu, Putrajaya dan Cyberjaya (40km) dan Melaka (80km). Selain itu, penduduk juga boleh mengakses jalan bebas tol yang secara langsung menghubungkan bandar ke KLIA dan KLIA2 (30km). Dalam perbandaran, sistem jalan arus utama direka bentuk dalam gelung untuk menjaga sebahagian besar lalu lintas dari celah kediaman. Jalan utama ini adalah lorong dua lorong enam lorong yang dirancang untuk kesesakan masa depan yang selesa dengan memasuki rangkaian jalan raya yang dapat diselenggara dengan baik untuk pelbagai bahagian harta tanah, menghubungkan ke semua sektor perbandaran dan membuat perumahan bebas masalah .

Pemaju besar seperti IJM Land ini pastinya menjadi buruan ramai pemilik kediaman yang mengidamkan projek berprestij mereka. Inilah peluang untuk yang berhajat ingin memiliki kediaman sendiri dengan harga yang berpatutan di pasaran. Kemudahan dan akses yang lengkap langsung tidak menjadi penghalang untuk pemaju ini membangunkan kawasan Seremban 2 ini. Dengan kadar populasi lebih 62,000 penduduk, Seremban 2 kini menempatkan 13,391 kediaman. Hartanah kediaman mencatatkan nilai pembangunan kasar (GDV) RM3.8 bilion meliputi 14,000 unit, komersial (GDV RM800 juta, 1,800 unit) dan industri (GDV RM102 juta, 224 unit). Sementara itu, pihaknya akan menawarkan projek kediaman terbaharu, Rimbun Impian yang terdiri daripada 345 unit rumah teres dua tingkat dengan harga jualan bermula RM600,000.

Di dalam ruang yang luas, Seremban 2 telah menemui keseimbangan sempurna antara pembangunan dan alam semula jadi yang merupakan satu faktor utama untuk pembeli rumah. Menawarkan rumah-rumah yang direka dengan indah dari pangsapuri yang mampu dimiliki, rumah teres, banglo berpagar dan rumah berkembar, perbandaran ini memperkenalkan hartanah yang lebih besar dan mampu dimiliki dengan kemudahan moden, namun mengekalkan ketenangan suasana dengan banyak kawasan hijau. Dengan kawasan taman seluas 45 ekar, Seremban 2 terletak bersebelahan dengan kemudahan rekreasi yang telah menjadi kegemaran masyarakat sejak penubuhan bandar ini. Seremban 2 City Park seluas 15 hektar yang penuh dengan aktiviti sihat seperti tai chi, layang-layang dan bola keranjang, memberi peluang kepada penduduk sekitar untuk beriadah.

Banyak menawarkan perkhidmatan komersil dan runcit di Seremban 2 menjadikan bandar itu berdikari dan memudahkan penduduk. Dua pusat membeli-belah terkemuka, Pasaraya AEON dan Mydin Mall, menempatkan banyak kedai runcit yang menawarkan pelbagai produk dan perkhidmatan. Mereka dilengkapi dengan banyak entiti komersil dan perniagaan kecil seperti bank, hotel, bilik pameran kereta, pusat kecantikan, mini gerai, butik fesyen, bioskop, stesen petrol, kedai F & B dan banyak lagi di sekitarnya. Selain itu, ahli komuniti muda Seremban 2 mempunyai akses langsung kepada beberapa pilihan pendidikan dan pengajaran yang berkualiti, kerana terdapat sejumlah 5 sekolah kebangsaan, 2 sekolah rendah Cina, 2 kolej dan 1 sekolah antarabangsa di bandar, tepat di sebelah pintu rumah mereka.

Untuk ketenangan fikiran pemilik rumah, Seremban 2 sangat menekankan keselamatan, dan telah mengintegrasikan langkah-langkah pencegahan jenayah dalam perkembangan mereka seperti rumah pengawal, pagar perimeter, aplikasi mudah alih masyarakat dan lain-lain lagi. Dalam keadaan kesusahan, komuniti hanya beberapa minit dari penyedia perubatan dan penjagaan kesihatan, serta Ibu Pejabat Jabatan Polis dan Bomba dan Penyelamat yang memastikan respon yang cepat terhadap kecemasan.

IJM Land juga sering melaksanakan acara yang mampu merapatkan hubungan kemasyarakatan seperti sambutan tahunan Chap Goh Mei di Taman Kota, Rumah Terbuka Hari Raya, Sambutan Deepavali, Karnival Seremban 2, IJM Separuh Marathon Tanah, program IJM Land Rehabilation (myHome) dan IJM Give Day Out, antara yang lain.

“Kami mengambil tindakan yang teliti dan bijak untuk memberi impak positif kepada kehidupan rakyat yang berhubung dengan komuniti kami layani, semata-mata kerana apabila pemilik rumah membeli rumah Seremban 2, mereka tidak hanya membeli sebuah rumah, mereka membeli sebuah bandar yang mampan, “jelas Dato ‘Hoo.

Untuk maklumat lanjut, sila layari www.seremban2.ijmland.com.